Canllawiau Arddull :\tYr Adran Marchnata a Denu Myfyrwyr ,\tPrifysgol Aberystwyth\nMae’r canllaw hwn yn pennu’r rheolau ar gyfer tôn y llais, arddull, a’r defnydd o iaith gan gynnwys atalnodi, sillafu a fformadu ar gyfer ein holl gyhoeddiadau print a digidol.\nNod y canllaw yw egluro’r agweddau hynny sy’n destun ymholiadau mynych wrth gynhyrchu copi i’r Brifysgol.\nY nod yw sicrhau cysondeb ar draws holl adrannau’r brifysgol. Mae ein canllawiau sillafu Saesneg yn seiliedig ar Eiriadur Saesneg Rhydychen. Wrth ysgrifennu yn Gymraeg, y cam cyntaf yw dilyn yr iaith a’r derminoleg sy'n cael eu defnyddio gan dîm cyfieithu’r brifysgol gan edrych ar yr wybodaeth sydd ar ein gwefan yn barod. Ceir hefyd yn yr adran ‘cyfieithu a phrawfddarllen’ isod restr o gyfeirnodau eraill y dylid eu hystyried wrth ysgrifennu copi Cymraeg a chyfieithu o’r Saesneg.\nPwy ddylai ei ddefnyddio?\nDylai holl staff y brifysgol, cyflenwyr allanol, ac ysgrifenwyr copi llawrydd ei ddefnyddio.\nSut mae’n cael ei lunio?\nY Tîm Cyhoeddiadau Digidol a Phrint o fewn yr Adran Marchnata a Denu Myfyrwyr sy’n llunio’r canllaw. Fe’i diwygir o bryd i’w gilydd i adlewyrchu newidiadau o ran confensiynau a’r defnydd o iaith.\nRydym yn hapus i ystyried awgrymiadau, ychwanegiadau a newidiadau. Os oes gennych chi unrhyw ymholiadau ar iaith neu arddull nad ydynt wedi cael eu cynnwys yma, rhowch wybod i ni trwy anfon e-bost at pubstaff@aber.ac.uk.\nLawrlwythwch y canllaw arddull yma:\nWrth ysgrifennu ar gyfer y wefan, sicrhewch eich bod yn cyfeirio at y Cyfarwyddyd Hygyrchedd Digidol i Staff sy’n cynnwys arweiniad clir ar sut i sicrhau bod ein tudalennau gwefan yn hygyrch i gynifer o bobl â phosibl.\nMae’n bosib y byddwch am gyfeirio at Mynediad Teg drwy Gynllunio – dogfen a luniwyd ar y cyd gan y rheoleiddwyr cymwysterau yng Nghymru a Gogledd Iwerddon.\nDylai adrannau ddarllen y ddogfen hon wrth lunio copi. Os ydych yn targedu darpar fyfyrwyr a/neu ymgeiswyr, cysylltwch â’r Tîm Cyhoeddiadau Digidol a Phrint am gyngor: pubstaff@aber.ac.uk.\nDylid anfon unrhyw gopi sy’n targedu cyn-fyfyrwyr a/neu roddwyr i’r Tîm Datblygu a Chysylltiadau Alumni: alumni@aber.ac.uk.\nMae gan Brifysgol Aberystwyth ddyletswydd statudol i gydymffurfio â Safonau’r Gymraeg sy’n esbonio sut y dylai, fel sefydliad, ddefnyddio’r Gymraeg mewn gwahanol sefyllfaoedd. Prif nod y ddeddfwriaeth (y safonau) yw sicrhau nad yw’r Gymraeg yn cael ei thrin yn llai ffafriol na’r iaith Saesneg.\nOs ydych chi’n ysgrifennu negeseuon wedi’u targedu (electronig neu brint), a’ch bod yn gwybod dewis iaith y gynulleidfa, gwnewch yn siŵr eich bod yn cysylltu â’r person yn eu dewis iaith. Os nad ydych chi’n gwybod dewis iaith y person, dylid cynhyrchu deunyddiau dwyieithog. Gweler Safonau Iaith Gymraeg Prifysgol Aberystwyth–Crynodeb ar gyfer staff sy’n rhoi trosolwg o’r Safonau y mae rhaid i staff gydymffurfio â hwy. Mae gan y Brifysgol hefyd bolisi ar ddefnyddio'r Gymraeg yn fewnol.\nAm arweiniad ar arddull a gramadeg wrth ysgrifennu yn Gymraeg, edrychwch ar y canllawiau arddull ar wefan Llywodraeth Cymru Canllawiau arddull (Yr Arddulliadur).\nGellir cylchredeg deunyddiau Saesneg y tu allan i Gymru, oni bai eich bod yn gwybod bod y gynulleidfa dan sylw yn siarad Cymraeg.\nGellir anfon cais am gyfieithu at yr Uned Gyfieithu o fewn Canolfan Gwasanaethau’r Gymraeg drwy’r system ar-lein. Fel arall, drafftiwch eich copi eich hunan yn Gymraeg, a gall yr uned gyfieithu ei brawfddarllen i chi.\nOs byddwch am roi cynnig ar ysgrifennu copi yn Gymraeg, efallai y bydd yr adnoddau canlynol o gymorth i chi:\nCorpws Cyfochrog Cofnod y Cynulliad - adnodd chwilio, sy’n chwilio am eiriau, termau neu ymadroddion. Fe’u dangosir yn ôl cyd-destun eu defnydd. Lle mae cyfieithiad o’r testun ar gael, fe ddangosir hwnnw ochr yn ochr â’r gwreiddiol.\nGeiriadur Prifysgol Cymru - Fersiwn ar-lein rhad ac am ddim lle mae modd chwilio yn hwylus am eiriau ac ymadroddion Cymraeg, a geiriau Saesneg\nY Termiadur Addysg - Gwefan a noddir gan Lywodraeth Cymru ar gyfer darparu termau safonol yn y byd addysg.\nGellir hefyd chwilio’r cymwysterau ar wefan CBAC i ddod o hyd i dermau penodol.\nOs oes gennych unrhyw gwestiynau am unrhyw un o’r gofynion neu’r prosesau llunio copi yn y canllaw hwn, cysylltwch â’r Tîm Cyhoeddiadau Digidol a Phrint : pubstaff@aber.ac.uk.\nMae pobl yn darllen copi ar sgrin a chopi print mewn ffyrdd gwahanol iawn, Bydd hyn yn cael effaith fawr ar yr hyn rydych yn ei ysgrifennu.\nCeir rhai rheolau sylfaenol isod.\nHysbysebu print (ee poster, deunydd arddangos)\nGwnewch yn siŵr bod eich negeseuon yn eglur ac yn gryno.\nDefnyddiwch ddatganiadau byrion,\nDefnyddiwch fwledi pan allwch chi i dorri’r testun.\nCeisiwch osgoi ystrydebau a\nCanolbwyntiwch ar wneud i allweddeiriau, manteision a galwadau i weithredu sefyll\nDeunyddiau hyrwyddo (ee prosbectws, taflenni)\nMewn deunyddiau hyrwyddo, gallwch fforddio defnyddio iaith sy’n llifo’n fwy naturiol, ond mae’n dal i fod yn bwysig torri’r testun yn rhannau gyda pharagraffau, pwyntiau bwled, is-benawdau, siartiau, tablau ac ati, er mwyn dal sylw’r darllenydd. Yn gyffredinol:\ncadwch fformat cyson drwy’r ddogfen gyfan pan allwch chi (e.e. bod gan bob tudalen bennawd, rhestr bwled, a dau baragraff o destun)\nystyriwch fformat eich dogfen wrth ysgrifennu’ch copi (e.e. mae’n amlwg y bydd angen paragraffau llawer byrrach mewn cerdyn post nag sydd mewn llyfryn A4)\ncynhwyswch alwadau i weithredu a dolenni at wybodaeth bellach yn gyson\ndefnyddiwch is-benawdau eglur i gyfeirio’ch darllenydd at yr wybodaeth sydd ei hangen arnynt\nystyriwch ffyrdd amgen o gyflwyno’ch gwybodaeth a allai gael mwy o effaith na thestun di-dor plaen (ee tablau, siartiau, astudiaethau achos, proffiliau a rhestri bwled).\nMae ambell reol aur ar gyfer ysgrifennu copi sy’n hawdd ei ddarllen ac yn ysbrydoli pobl i weithredu. Ceir grynodeb o’r pethau sylfaenol isod.\nYstyriwch yr hyn rydych chi’n ceisio’i ddweud\nDylai pob neges gyd-fynd â’n Gwerthoedd ac Amcanion Craidd. Treuliwch funud neu ddwy yn nodi’r prif bwyntiau ac wedyn gadewch i’r syniadau lifo. Gallwch eu trefnu yn ddiweddarach.\nYstyriwch eich cynulleidfa\nMae ysgrifennu copi effeithiol yn golygu creu cysylltiad gyda’ch cynulleidfa a sefydlu perthynas. Byddwch yn glir, yn groesawgar ac yn empathetig trwy ddilyn y rheolau canlynol:\nDefnyddiwch ‘ti’ neu ‘chi’.*\nDefnyddiwch iaith gynhwysol - ‘ni’ yn hytrach na’r ‘Brifysgol’.\nMeddyliwch am yr hyn y mae’r gynulleidfa eisiau a sut i gwrdd â’u hanghenion.\nRhowch gynhesrwydd i’ch geiriau a thriwch bod yn agored ac yn gefnogol.\nTriwch ei ddarllen yn uchel i weld os ydych chi wedi taro’r tôn cywir.\n* ti neu chi?\nMae cyfieithu deunydd marchnata, sloganau, strapleins ac ati yn gallu bod yn heriol, ac mae’n rhaid penderfynu a yw’r defnydd o ‘ti’ neu ‘chi’ yn fwyaf addas. Bydd hyn yn dibynnu ar sawl ffactor ac mae’n amhosibl cael rheol bendant.\nMae sicrhau cysondeb yn hollbwysig, ee o fewn yr un ymgyrch, neu o bosibl ar draws ymgyrchoedd. Edrychwch i weld beth sydd wedi cael ei ddefnyddio yn barod.\nRhaid penderfynu a ydych yn cyfarch y gynulleidfa gyfan ar y cyd neu’n siarad â phob aelod o’r gynulleidfa fesul un.\nYstyriwch ddefnyddio ‘ti’ pan fo’r neges yn cael ei thargedu at blant neu bobl ifanc os yw’r neges o natur bersonol, ee iechyd a lles, neu os yw’n gofyn i unigolion wneud penderfyniad o natur bersonol.\nFel rheol, defnyddiwch ‘chi’ pan fo’r neges o natur ffurfiol neu swyddogol a/neu os yw’n annerch pobl hŷn.\nCeisiwch osgoi’r broblem os yn bosib, e.e. trwy ddefnyddio berfenw.\nYstyriwch ddefnyddio’r person cyntaf lluosog, os mai’r nod yw annog pawb i wneud rhywbeth, ee Achubwn y Neuadd?\nCadwch bethau’n syml\nDoes gan neb amser i stryffaglu drwy bentwr o destun, felly canolbwyntiwch ar eich neges ac ewch at y pwynt yn gyflym. Cadwch at frawddegau byrion pan allwch chi ac osgowch siarad gwag ac ailadrodd.\nDefnyddiwch Gymraeg bob dydd\nYsgrifennwch fel y byddech chi’n siarad, gan ddewis geiriau byrrach, naturiol a modern yn hytrach na fersiynau hirach, anghyffredin neu hen ffasiwn. Ee defnyddiwch ‘prynu’ yn lle ‘pwrcasu’, ‘trafodaeth am gyllid’ yn lle ‘trafodaeth parthed cyllid’ a ‘pryd fyddwch chi ar gael?’ nid ‘beth yw eich argaeledd?’.\nCrëwch strwythur eglur\nRhannwch eich copi yn baragraffau hylaw sy’n cyfleu un syniad. Gellir amrywio hyd brawddegau a pharagraffau: bydd hyn yn cadw sylw’r darllenydd ac yn eich galluogi i ganolbwyntio ar gyfleu’r neges mewn modd sydd mor eglur ac effeithiol â phosib.\nWrth gynllunio’r testun, defnyddiwch benawdau, is-benawdau a nodiadau i gynllunio a threfnu’r hyn rydych yn mynd i’w ddweud.\nDefnyddiwch benawdau ac is-benawdau\nMae penawdau ar gyfer penodau, tudalennau, is-adrannau a pharagraffau yn creu naratif. Mae’r rhain yn gweithredu fel arwyddbyst i ddarllenwyr prysur ac yn golygu y byddan nhw’n debygol o ddeall mwyafrif y negeseuon, hyd yn oed ar un cipolwg.\nMae Penawdau ac Is-benawdau yn ffordd dda i gyfeirio’r darllenydd at wybodaeth, ond gellir eu defnyddio i roi gwybodaeth hefyd. Cymharwch yr esiamplau canlynol:\nSut i wneud cais ar-lein\nY dyddiad cau ar gyfer ceisiadau yw 31 Awst\nMae hyn yn ffordd effeithiol i roi gwybodaeth ar y blaen, ac mae’n gweithio’n dda os yw’r neges yn syml iawn.\nGolygwch, golygwch, golygwch\nMae golygu yr un mor bwysig ag ysgrifennu. Anelwch i fod yn gryno, ond peidiwch â’i dorri i lawr nes bod yr iaith yn ddi-bersonoliaeth chwaith.\nDefnyddiwch y llais gweithredol\nMae’r llais gweithredol yn fwy uniongyrchol a phersonol, sy’n golygu bod y darllenwr yn deall yr ystyr yn fwy cyflym. Cymharwch yr esiamplau canlynol:\nCroesawyd y myfyrwyr gan yr Is-Ganghellor.\nCroesawodd yr Is-Ganghellor y myfyrwyr.\nBydd eich llythyr yn cael ei ateb yn y man.\nFe wnawn ni ateb cyn gynted â phosib.\nMae’r llais gweithredol\nyn golygu bod y frawddeg yn fwy cryno ac effeithiol\nyn haws i’w ddarllen (a’i ysgrifennu!)\nyn gwneud gwallau gramadegol yn llai tebygol\nYstyriwch eich defnydd o ddata\nPeidiwch â defnyddio ymchwil marchnata os nad yw’n berthnasol. Gall rhai mathau o ddata fod yn ddefnyddiol, e.e. adroddiadau, cronfeydd data, arolygon, neu drawsgrifiadau o grwpiau ffocws ond, os yn bosibl, dewch o hyd i rywun yn eich grŵp targed ac ewch i gwrdd â nhw wyneb yn wyneb. Ceisiwch weithio allan beth maen nhw ei eisiau yn fwy na dim byd a sut gallwn ni fodloni’r angen yna. Wedyn, pan fyddwch chi’n dechrau ysgrifennu, bydd mantais enfawr gennych.\nDechreuwch gyda’r manteision\nCeisiwch deimlo empathi tuag at y darllenydd, ac ysgrifennwch gyda’u hanghenion nhw mewn golwg. Canolbwyntiwch ar y fantais, nid dim ond y nodweddion neu’r gwasanaethau rydyn ni’n eu cynnig, a rhowch yr hyn rydych chi’n credu sy’n fantais allweddol i’ch cynulleidfa yn gyntaf. Gwnewch hynny’n bennawd os gallwch chi.\nMae copi sy’n llawn ystrydebau yn awgrymu diogi a diffyg gwreiddioldeb. Mae’n lleihau personoliaeth yn y copi ac yn tueddu i wneud i’r darllenydd golli diddordeb. Dyma rai enghreifftiau o ystrydebau y gallech gael eich temtio i’w defnyddio:\nmynd i’r afael â’r mater\ndod â rhywbeth i’r bwrdd\nmeddwl y tu allan i’r bocs\nmae arbenigwyr yn cytuno\nCofiwch gynnig offer ar gyfer y cam nesaf bob tro\nMae’n bwysig cael gwared ar unrhyw angen i ddyfalu a’i gwneud hi’n hawdd i’r darllenydd wneud yr hyn rydych chi am iddyn nhw ei wneud – o fynd i ddiwrnod agored, i wneud ymholiad neu wneud cais i’r Brifysgol.\nGeirfa a thermau cyffredin\nYr acenion a ddefnyddir yn Gymraeg yw’r acen grom (neu’r to bach), ee cytûn; yr acen ddyrchafedig, ee caniatáu; yr acen ddisgynedig, ee sgìl; a’r didolnod, ee ymfalchïo.\nRhowch acenion ar lythrennau lle bo’u hangen er mwyn sicrhau nad ydych yn camsillafu a bod yr ystyr yn glir.\nDefnyddiwch y codau ‘Alt’ gyda Windows i ychwanegu’r lythyren acenog yn gyflym, neu ewch i ‘Insert’ a wedyn ‘Symbol’; gyda Mac mae’n fater o ddal y bys ar y lythyren a dewis o’r opsiynau sy’n ymddangos.\nacolâdau a safleoedd\nDyma rai o’r safleoedd cyffredin a ddefnyddir:\nCanllaw Prifysgolion Da 2020 The Times a Sunday Times\nCanllaw Prifysgolion y Guardian\nGwobrau 2019 WHATUNI? STUDENT CHOICE\nYr Arolwg Cenedlaethol o Fyfyrwyr (ACF)\nGellir dod o hyd i’r safleoedd diweddaraf yn Gwobrau a Safleoedd Diweddaraf.\nacronymau a thalfyriadau\nEglurwch y talfyriad neu’r acronym yn llawn ar bob tudalen os nad yw’n un adnabyddus, ee S4C neu DU. Gallwch ddefnyddio’r llythrennau blaen gyda’r rheini ar ôl y tro cyntaf.\nPeidiwch â defnyddio acronym o gwbl os na fydd yn cael ei ddefnyddio fwy nag unwaith.\nDefnyddiwch Aberystwyth wrth siarad gyda darpar fyfyrwyr sydd heb wyboadeth o’r ardal leol, ond gallwch ddefnyddio’r ffurf fer ‘Aber’ ar gyfer myfyrwyr presennol, cyn-fyfyrwyr a rhoddwyr.\nDefnyddiwch ‘byddwch cystal ag ateb’ yn hytrach nag RSVP.\nDefnyddiwch t22 ar gyfer cyfeirnod un tudalen, neu tt8-9 pan yn cyfeirio at fwy nag un tudalen. Mewn rhyddiaith di-dor defnyddiwch ‘ymddangosodd yr erthygl ar dudalen pump’, ‘Cyfeiriodd yr Is-Ganghellor at dudalennau 60-62 o’r adroddiad blynyddol’.\nPeidiwch â chyfeirio at gyfadrannau wrth siarad gyda chynulleidfaoedd allanol. Rydym yn gwerthu cyrsiau, felly dylech gyfeirio at yr adran academaidd yn hytrach na’r gyfadran mae’r adran yn eistedd ynddi.\nTeitlau cywir ar gyfer yr adrannau academaidd:\nCanolfan Saesneg Ryngwladol\nGwyddorau Biolegol, Amgylcheddol a Gwledig – IBERS yn fyr\nAlumnus yw’r unigol; alumni yw’r lluosog.\nNi ddefnyddir y symbol ampersand yn y Gymraeg fel rheol, ac eithrio mewn ambell deitl llyfr. Yn gyffredinol, dylid defnyddio a/ac bob tro.\nDefnyddiwch brif lythyren ar gyfer misoedd, heb ‘fed’ neu ‘ain’ ar ôl y rhif a heb atalnod rhwng y mis a’r flwyddyn, ee 14 Medi 2020.\nPeidiwch â thalfyrru’r mis na’r flwyddyn.\nOs ydych chi’n cynnwys y dydd, ysgrifennwch y dydd yn llawn heb atalnodi. Yn Gymraeg, mae angen nodi ‘dydd Llun’ neu ‘nos Lun’ fel arfer, yn hytrach na ‘Llun’ ar ei ben ei hunan.\nDefnyddiwch ‘i’ mewn amrediad o ddyddiadau yn hytrach na chysylltnodau, ee y flwyddyn academaidd 2020 i 2021; Dydd Llun i Dydd Gwener, 9yb i 5yp, 15 Mehefin i 24 Gorffennaf.\nPan yn cyfeirio at heddiw (fel mewn bwletin newyddion) rhowch y dyddiad: Cyhoeddodd yr Is-Ganghellor heddiw (14 Mehefin 2020) bod ...’\nEglurwch beth mae’r amrediad o ddyddiadau yn ei gynrychioli, e.e. ‘y flwyddyn academaidd 2020 i 2021’.\nDefnyddiwch y cloc 24 awr.\nPeidiwch â rhoi atalnod llawn yn yb ac yp a pheidiwch â rhoi bwlch ar ôl y rhif, e.e. 10yb, 6yp (neu 10.00yb 6.00yp).\nRhowch ffracsiynau o oriau yn llawn, ee chwarter awr, dwy awr a hanner, amser aros o hanner awr.\nDefnyddiwch eiriau ar gyfer symiau arian, ee £600. Defnyddiwch atalnodau er mwyn eglurdeb gyda ffigurau o bedwar rhif neu fwy (gweler rhifau).\nPeidiwch â defnyddio degolion heblaw bod ceiniogau hefyd, ee £15, ond £22.50 a pheidiwch â defnyddio £0.xx miliwn ar gyfer symiau sy’n llai nag £1 miliwn.\nYsgrifennwch ‘miliwn’ a ‘biliwn’ yn llawn ble bynnag y mae’n bosib, ee £7 miliwn.\nDylid rhoi symbolau cyfred cyn y ffigur bob amser, e.e. £167.\nYsgrifennwch gyfredau arian tramor megis doler, ewro, yen (heb brif lythyren) yn llawn; eithriad: mewn tablau.\nMae’r adran hon yn cynnwys cwestiynau cyffredin y gallech fod eisiau eu gofyn ynghylch sut rydyn ni’n defnyddio atalnodi.\ncromfachau safonol ( ) a\nchromfachau sgwar [ ]\nDefnyddiwch gromfachau safonol yn gyffredinol. Yr unig amser y dylid defnyddio cromfachau sgwâr yw mewn nodyn eglurhaol ar gyfer y llais uniongyrchol.\nPan fydd cromfachau yn cynnwys brawddeg gyflawn, defnyddiwch brif lythyren i ddechrau, a gorffennwch gydag atalnod llawn y tu mewn i’r cromfachau, ee (Cwblhaodd ei waith cwrs mewn pryd.)\nPan fydd y cromfachau yn rhan o frawddeg arall, does dim prif lythyren ac mae’r atalnod llawn y tu allan i’r cromfachau, ee Llwyddodd i basio’i radd (cwblhaodd ei waith cwrs mewn pryd).\nPeidiwch â defnyddio cromfachau ar gyfer gair sy’n gallu bod yn unigol neu’n lluosog. Defnyddiwch y lluosog bob amser, ee ‘Gwiriwch pa ddogfennau sydd eu hangen arnoch’ yn hytrach na ‘Gwiriwch pa ddogfen(nau) sydd eu hangen arnoch’.\nMae hanner colon yn rhannu cymalau sy’n perthyn I’w gilydd a allai fod yn frawddegau unigol a phan fyddai modd eu hysgrifennu fel brawddegau cyflawn.\nMae colon yn cyfeirio ymlaen at eglureb neu gasgliad, neu restr.\nPeidiwch â defnyddio atalnodau i gysylltu dwy frawddeg. Defnyddiwch gysylltair (ee ‘ac’, ‘oherwydd’), hanner colon neu atalnod llawn.\nMae’n iawn defnyddio atalnod cyn ‘ac’ neu ‘neu’ mewn rhestr o dair eitem neu fwy (sef ‘atalnod Rhydychen’) os yw hynny’n helpu i weud yr ystyr yn fwy eglur.\ndyfynodau dwbl “ ” a\ndyfynodau sengl ‘ ’\nDefnyddiwch ddyfynodau dwbl mewn ‘reported speech’ a dyfynodau uniongyrchol.\nDefnyddiwch ddyfynodau sengl I gyflwyno geiriau newydd neu anghyfarwydd, mewn teitlau gwaith neu er eglurdeb wrth roi esimplau.\nPan fyddwch yn dyfynnu brawddeg gyflaw, mae’r atalnod llawn y tu mew I’r dyfynodau.\nOs nad yw’r atalnod yn rhan o’r deunydd sy’n cael ei ddyfynnu, dylid ei roi y tu allan I’r dyfynodau.\nDefnyddiwch un bwlch yn unig yn hytrach na dau fwlch i wahanu brawddegau bob tro.\nPan gyflwynir rhywun am y tro cyntaf, defnyddiwch eu teitl llawn – yr enw cyntaf a’r ail enw. Ar ôl hynny, defnyddiwch y teitl a’r ail enw yn unig – ee Yr Athro Davies, Dr Evans.\nDiploma Genedlaethol BTEC\nY Fagloriaeth Ewropeaidd\nYn gyffredinol, mae angen y cysylltnod mewn cyfansoddeiriau lle bo’r ail elfen yn air unsill ond nid lle bo’r ail elfen yn cynnwys mwy nag un sill.\nDyma rai geiriau sy’n cael eu defnyddio’n aml gan Brifysgol Aberystwyth. Mae’n bosib nad yw pob un o’r rhain yn dilyn y rheol gyffredinol.\namser llawn (enw) neu llawn amser (ans)\nAm ragor o wybodaeth, gweler canllawiau arddull Llywodraeth Cymru (Yr Arddulliadur).\nDylid trin ‘data’ fel enw lluosog yn Gymraeg.\nCeisiwch osgoi defnyddio’r term hwn pan yn cyfeirio at ddeunyddiau cwrs. Byddwch yn benodol a chyfeiriwch at restrau darllen, gwerslyfrau, nodiadau cwrs ac ati.\nee, hy, ayyb\nPeidiwch â defnyddio atalnod llawn.\nDefnyddiwch ‘ac ati’ yn hytrach nag ayyb, ond mae’n well defnyddio ‘fel’, ‘megis’ neu ‘yn cynnwys’ er mwyn ei osgoi yn gyfan gwbl. Peidiwch â defnyddio ‘ac ati’ ar ddiwedd rhestr sy’n dechrau gyda’r geiriau hyn.\nOsgowch ‘hy’, gan ei fod yn cael ei gamddeall. Ail-ysgrifennwch frawddegau yn defnyddio ymadroddion fel ‘sy’n golygu’ neu ‘hynny yw’.\nWrth ysgrifennu cyfeiriadau post heb atalnodi mewn bloc o destun, gwnewch hyn:\nPan fydd cyfeiriad wedi’i ysgrifennu fel testun di-dor, defnyddiwch atalnod rhwng yr elfennau i sicrhau bod y cyfeiriad yn eglur, ee Prifysgol Aberystwyth, Aberystwyth, Cymru, SY23 3DD.\nPeidiwch â chynnwys ‘http://’ wrth ysgrifennu cyfeiriadau gwe oni bai bod angen gwneud hynny (ee https:// ar gyfer cyfeiriadau diogel).\nDefnyddiwch brif lythrennau ar gyfer enwau swyddogol adeiladau.\ne-bost a chyfeiriadau e-bost\nYsgrifennwch e-bost gyda chysylltnod.\nYsgrifennwch gyfeiriadau e-bost yn llawn, mewn llythrennau bach ac fel dolennau gweithredol, a pheidiwch â chynnwys geiriau eraill yn y ddolen.\nEwrop (termau yn ymwneud ag Ewrop)\nDefnyddiwch y Comisiwn Ewropeaidd a’r Gymuned Ewropeaidd yn llawn.\nPeidiwch â defnyddio’r Ardal Economaidd Ewropeaidd (AEE) gan nad yw’n cael ei ddeall fel rheol. Dywedwch ‘yr UE, Norwy, Gwlad yr Iâ a Liechtenstein’.\nLle mae rheolau sy’n gymwys i’r AEE hefyd yn gymwys i’r Swistir, dywedwch ‘yr UE, y Swistir, Norwy, Gwlad yr Iâ a Liechtenstein’.\nYr Undeb Ewropeaidd ynteu’r Gymuned Ewropeaidd – Defnyddiwch yr UE pan yn siarad am aelodau o’r undeb, ee gwledyddd yr UE, busnesau’r UE, cynhyrchion sy’n cael eu mewnforio o’r UE; defnyddiwch y GE wrth gyfeirio at gyfarwyddebau’r GE, Rhestr Gwerthiant y GE.\nYsgrifennwch ewros a’r ewro mewn llythrennau bach.\ngradd a dosbarth y radd\ngradd Baglor; gradd Meistr\nPeidiwch â defnyddio llythyren fawr, ee gradd Anrhydedd.\nDisgrifiwch raddau a addysgir, diplomâu ac ati fel ‘cyrsiau’ mewn copi disgrifiadol ar gyfer testun hyrwyddo sy’n wynebu’r\nDefnyddiwch y talfyriadau gyda graddau, ee BA a BSc\nPeidiwch â chynnwys atalnod llawn, ee MA (Anrhydedd)\nDefnyddiwch golon i wahanu dosbarth y radd, ee 2:1; 2:2\nPeidiwch â defnyddio llythrennau italig ar y wefan. Maen nhw’n anodd i’w darllen ar sgrîn.\nYsgrifennwch ‘llywodraeth’ mewn llythrennau bach, heblaw eich bod yn cyfeirio at lywodraeth benodol, ee Llywodraeth Cymru.\nolddodiaid yn benodol i rywedd\nCeisiwch osgoi defnyddio olddodiaid sy’n benodol i rywedd fel -wr, -wraig; defnyddiwch\nDilynwch y ffordd gonfensiynol o ddefnyddio llythrennau mawr (cyflwr brawddegol) ar gyfer teitlau adroddiadau, pennawdau ac is-bennawdau. Peidiwch byth â defnyddio priflythrennau yn gyfan gwbl.\nPeidiwch â defnyddio atalnod llawn ar ddiwedd pennawdau, ee\nDigwyddiadau a diwrnodau agored sydd i ddod\nYmgeisio ar gyfer astudio yn 2020\nRhowch y gair pwysicaf ar y dechrau pan yn defnyddio pennawdau i dorri’r testun.\nPeidiwch â chymysgu cwestiynau a datganiadau mewn pennawdau. Byddwch yn gyson.\nFel rheol, rydym yn defnyddio pwyntiau bwled rhwng paragraffau o destun ac yn yr achos hwn:\ndefnyddiwch frawddeg sy’n cyflwyno’r testun a cholon\nsicrhewch bod pob pwynt bwled yn dilyn yn gywir o’r frawddeg honno\nysgrifennwch yn gyson, a pheidiwch â chymysgu arddull y pwyntiau bwled\npeidiwch â defnyddio prif lythrennau i ddechrau pob pwynt, oni bai eich bod yn cyfeirio at enw lle, enw cwrs, neu ryw ymadrodd arall a fyddai’n gofyn am brif lythyren fel arfer\npeidiwch â rhoi atalnod llawn o fewn pwynt bwled – yn hytrach, defnyddiwch atalnod neu hanner atalnod i ymelaethu, neu dechreuwch bwynt bwled newydd\nrhowch atalnod llawn i gloi brawddeg ola’r\nLle ceir pwyntiau bwled yn dilyn pennawd:\ndechreuwch bob pwynt gyda phrif lythyren\nrhowch atalnod llawn ar y diwedd\ncadwch y testun yn fyr (un frawddeg yn unig).\n‘p’ neu ‘b’ wrth ddefnyddio teitl llawn y Brifysgol ac wrth gyfeirio at y Brifysgol yn benodol. Defnyddiwch ‘p’ neu ‘b’ fach wrth gyfeirio at brifysgolion yn gyffredinol\nteitlau ffurfiol deiliaid swyddi (Noder: mae angen cysylltnod yn Is-Ganghellor)\nPeidiwch byth â defnyddio LYTHRENNAU BRAS neu mi fydd y testun yn anodd i’w ddarllen.\nDefnyddiwch brif lythyren ar gyfer:\nteitlau dyfarniadau ffurfiol, ond nid i bynciau\ncyfadrannau, adrannau, sefydliadau ac ysgolion\nenwau grŵp neu gyfarwyddiaeth, ee Grŵp Gweithredol y Brifysgol\nteitlau deddfau neu filiau penodol, ee Deddf Hawliau Cyflogaeth 1996 (ond defnyddiwch ‘y ddeddf’ neu ‘y bil’ ar ôl rhoi’r teitl llawn y tro cyntaf)\nenwau cynlluniau prifysgol neu’r llywodraeth sydd yn adnabyddus i bobl y tu allan, ee Cynllun Blwyddyn Mewn Gwaith, Cynllun Statws Setliad yr UE'\ny’ neu ‘yr’ dim ond ar ddechrau brawddeg neu pan fydd yn deitl sy’n sefyll ar ei ben ei hunan. Peidiwch â defnyddio prif lythyren yng nghanol brawddeg ar gyfer teitlau fel ‘Yr Hen Goleg’ neu ‘Yr Athro Branwen Rhydderch’, ee “Bydd yr Athro Branwen Rhydderch yn darlithio yn yr Hen Goleg ”\nrhifau – ffigurau/geiriau\nDefnyddiwch eiriau ar gyfer rhifau hyd at ddeg mewn testun di-dor.\nDefnyddiwch ffigurau fel arfer ar gyfer rhifau o 11 i fyny; eithriad: ysgrifennwch ffigurau’n llawn pan fydd rhif ar ddechrau\nGyda ystod oedran, defynddiwch ‘myfyrwyr 18 i 21 oed’ yn hytrach na ‘myfyrwyr 18 – 21 oed’.\nYsgrifennwch ffracsiynau’n llawn mewn testun di-dor.\nDefnyddiwch atalnod i wneud rhifau sydd â phedwar digid neu fwy yn eglur: 1,000.\nDefnyddiwch y symbol canrannau bob tro %, ee 50%.\nCeisiwch osgoi defnyddio’r gair hwn. Os mai prifysgol rydych chi’n ei olygu, dywedwch hynny. Os mai rhywbeth arall, dywedwch beth yw hwnnw.\nsemester / tymor\nMae’r Brifysgol yn defnyddio ‘semester’ a ‘tymor’ yn y calendr. Mae gennym dri thymor:\nTymor yr Hydref (sy’n rhedeg rhwng mis Medi a mis Rhagfyr)\nTymor y Gwanwyn (sy’n rhedeg rhwng mis Ionawr a mis Mawrth)\nTymor yr Haf (sy’n rhedeg rhwng mis Ebrill a mis Mai)\nDyma’r drefn o ran y ddau semester:\nSemester 1 (mis Medi i mis Rhagfyr)\nSemester 2 (mis Ionawr i mis Mai)\nGallwch ddarllen mwy am galendr y Brifysgol ar ein tudalen Dyddiadau'r Tymor.\nDefnyddiwch y gwirydd sillafu ar eich cyfrifiadur neu’ch Mac a gwnewch yn siŵr fod y gosodiad ar ‘Cymraeg’ neu ‘Saesneg y Deyrnas Unedig’ yn ôl y gofyn. Er hynny, peidiwch â dibynnu ar y gwirydd sillafu. Cyfeiriwch at Eiriadur Prifysgol Cymru ar gyfer sillafu yn Gymraeg a’r Concise Oxford Dictionary ar gyfer sillafu yn Saesneg.\ncymryd nid cymeryd\nprosiect nid project\n‘Cymraeg’ a ‘Cymreig’\nCymraeg pan yn siarad am yr iaith; Cymreig pan yn cyfeirio at bethau sy’n ymwneud â Chymru\n‘n’ ac ‘r’ yn unig sy’n dyblu yn Gymraeg.\nFel rheol, mae angen dyblu’r ddwy lythyren yma mewn geiriau o fwy nag un sillaf, ond mae eithriadau wrth gwrs.\nOs nad ydych yn siŵr, gwiriwch mewn geiriadur neu ar adnodd ar-lein, ee Geiriadur Prifysgol Cymru (GPC).\nDefnyddiwch sillafiadau Prydeinig nid Americanaidd wrth ysgrifennu yn Saesneg, ee programme nid program, centre nid center, -ise nid -ize.\nEithriad: defnyddiwch sillafiad y sefydliad mewn enwau swyddogol, ee World Health Organization, World Trade Center.\n‘sgìl’ nid ‘sgil’ pan mai ‘skill’ yw’r ystyr\n‘yn sgil’ nid ‘yn sgîl’\nPeidiwch â defnyddio ffurfiau benywaidd a lluosog ansoddeiriau ond lle bo’r ffurf honno yn air cyffredin iawn.\nDefnyddiwch ferfenw yn lle enw ac ansoddair lle bo modd\nMae’n arferol i gollnodi yn i ’n pan yw’n dilyn llafariad neu ddeusain, ee ‘Rhaid cofrestru’n gynnar’ ond nid yw hyn yn dderbyniol pan ddefnyddir yn fel arddodiad, ee Bu’n yr UDA drwy gydol yr wythnos.\nNi ddylid collnodi’r ffurfiau canlynol: yn hytrach, yn sgil, yn agos, yn awr, yn unig, yn Gymraeg.\nDefnyddiwch nac yn, nid na’n.\nOs yw collnod yn creu amwysedd, mae’n well defnyddio ffurfiau llawn.\nDefnyddiwch ‘cychwyn’ lle ceir syniad o symud, ee\n‘Byddaf yn cychwyn i’r gwaith am wyth bob bore.’ Mewn cyd-destunau eraill, ee lleoliad neu amser, dylid defnyddio’r gair ‘dechrau’:\n‘Mae’r ddarlith yn dechrau am 4 o’r gloch.’\n‘Rhestrir y pwyntiau pwysig ar ddechrau’r adroddiad.’\nDefnyddiwch ‘cychwyn’ yn y maes deddfwriaethol yn benodol i gyfleu ‘commencement’, yn yr ystyr bod deddfwriaeth yn dod i rym.\nPeidiwch â glynu’n rhy gaeth wrth gystrawen y Saesneg\n‘in relation to’\nFel rheol, dylid defnyddio ‘o ran’, ‘ynghylch’ neu ‘ynglŷn â’ yn hytrach na ‘mewn perthynas â’.\n‘may (has discretion to, is permitted to)’\n‘caiff’ yn hytrach na ‘gall’\nDefnyddiwch y Deyrnas Unedig (y DU), nid ‘y Deyrnas Gyfunol’ na ‘Prydain’ nac ‘Ynysoedd Prydain’. Mae’r Deyrnas Unedig yn cynnwys Cymru, Lloegr, yr Alban a Gogledd Iwerddon. Mae Prydain yn cynnwys Cymru, Lloegr a’r Alban.\nDefnyddiwch ‘a’ nid ‘os’ na ‘p’un’, ee ‘gofynnodd iddi a oedd am fynd i’r cyfarfod’, nid ‘gofynnodd iddi os oedd am fynd i’r cyfarfod’.\n‘whether ... or not’\nCeisiwch osgoi’r temtasiwn i orbwysleisio. Gall hyn arwain at ddweud yr un peth ddwywaith, ee bonws ychwanegol, tirnod arwyddocaol. Gweler unigryw yn ogystal.\nDylid ysgrifennu cywasgiadau heb atalnod llawn: Dr Mr Mrs.\nRhowch brif lythyren i deitlau swyddi pan yn cyfeirio at berson neu rôl benodol.\nDylid defnyddio dyfynodau sengl ar gyfer teitlau traethodau, erthyglau, llyfrau a cherddi.\nCewch ddefnyddio testun trwm i egluro pa faes y mae angen i ddefnyddiwr ei gwblhau ar ffurflen, neu pa fotwm y dylid ei ddewis. Er enghraifft: ‘Ymgeisio Nawr.’\nPeidiwch â defnyddio testun trwm i bwysleisio geiriau neu ymadroddion. Yn hytrach, rhowch yr wybodaeth bwysig ar ddechrau’r frawddeg neu defnyddiwch benawdau neu bwyntiau bwled.\nDefnyddiwch lythrennau bach: gwanwyn, haf.\nNi ddylid defnyddio geiriau megis bron, eithaf, iawn gydag ‘unigryw’.


Bydd y rhai ohonoch sydd wedi ymweld â'r arddangosfa yn ddiweddar wedi gweld bod ein hesgidiau, ddarganfuwyd gennym yn y llawr wrth wneud gwaith atgyweirio i'r adeilad, ac yna'n cael eu harddangos yn ôl lle cawsant eu canfod mewn blwch gwydr a phren pwrpasol... wedi mynd yn fowld!\nCawsom ein distrywio bod ein hesgidiau a oedd wedi'u cadw'n ofalus wedi mynd yn fowld, yn debygol o fod wedi amsugno'r lleithder o'r llawr a osodwyd yn ddiweddar, gan achosi i'r sborau ddatblygu.\nAr ôl cysylltu ag adran gadwraeth Prifysgol Caerdydd a oedd wedi gwneud y gwaith cadwraeth gwreiddiol, fe'n cynghorwyd ar y camau gorau. Heddiw, daethom â'r esgidiau allan o'r bocs yn ofalus, yna fe'u glanhau, ac yna mewnosod pacedi gel silica a thaflen o bapur silica yn y blwch. Bydd hyn yn helpu i amsugno unrhyw leithder, gan ddiogelu'r esgidiau.\nMae heriau fel hyn i gyd yn rhan o'r broses gadwraeth. Oherwydd natur sensitif rhai gwrthrychau gall fod llawer o faterion annisgwyl i ddelio â, ond mae hynny i gyd yn rhan o'r hwyl! Rydym yn hapus iawn i gael ein hesgidiau yn ôl yn eu lle i ymwelwyr eu gweld.


Ymateb gwych i Ymgyrch #YearOfTheSmear Mam Cymru – Mam Cymru\nPosted on Sunday January 21st, 2018 by mamcymru\nMae wythnos yr 22ain o Ionawr yn wythnos bwysig, yr wythnos swyddogol i godi ymwybyddiaeth o bwysigrwydd profion sgrinio serfigol, prawf all achub bywyd nifer o ferched.\nAr yr 8fed o Ionawr, lansiwyd ein ymgyrch #YearOfTheSmear, ymgyrch i annog mamau a merched Cymru i fynd am brawf, ac mae’r ymateb wedi bod yn wych! Cefais fy ysbrydoli i ddechrau’r ymgyrch, ar ol dysgu bod 59,000 o ferched Cymru wedi gwrthod gwahoddiad i fynd am brawf yn ystod 2016-2017. Fel esboniais yn fy erthygl flaenorol, mae’n debygol iawn na fyswn i yma heddiw, pe bawn i ddim wedi mynd am fy mhrawf cyntaf, 17 mlynedd yn ol.\nO fewn dyddiau, cefais fy ngwahodd i drafod y sefyllfa a’r ymgyrch ar raglen Taro’r Post, BBC Radio Cymru, a nos Wener, bues i’n trafod yr ymgyrch ar sofa Heno, S4C. Cewch weld y clip cyfweliad yma\nMae’r ymateb gan y wasg a’r cyfryngau yma yng Nghymru wedi bod yn wych, ond y peth mwyaf cyffrous heb os nac oni bai yw’r ymateb gan Famau a merched Cymru. Rydym wedi derbyn negeseuon o bob cwr o’r wlad a thu hwnt sy’n hollol wych;\n“Diolch I MAM CYMRU AM GODI YMWYBYDDIAETH O BWNC MOR BWYSIG AC AM ATGOFFA FI I FYND AM BRAWF” Lowri.\n“Diolch Mam Cymru. Wedi Bwcio’r Prawf” Elin.\n“O’n i yn yr un sefyllfa a heulwen 2 flynedd nol ac efallai na fyswn i yma os na fyswn i wedi mynd am y prawf” GEMMA\n“Dwi’n mynd Dydd Gwener! Diolch am y nudge!” Cathryn\nMae’r gair ar led felly ac mae’r ymgyrch eisioes yn gwneud gwahaniaeth. Mae hyd yn oed Robin Mc Bryde yn falch ein bod ni’n ymgyrchu! OND mae angen eich help chi i sicrhau bod yr ystadegau’n newid. Beth allwch chi wneud i helpu’r sefyllfa? Yn gyntaf, sicrhewch eich bod chi’n mynychu’r prawf pan fyddwch chi’n derbyn llythyr. Yn ail, beth am wneud adduned i ysbrydoli oleiaf un merch arall i fynd am brawf eleni? Gyda’n gilydd, gallwn wneud gwahaniaeth.\nOs hoffech chi rannu eich stori neu sylwadau, ebostiwch ni ar mam@mamcymru.wales.\nAm wybodaeth bellach am sgrinio serfigol, ewch i wefan Sgrinio Serfigol Cymru.\nTagged with:#yearofthesmear, achub bywyd, cancer, cervical screening, Cymru, doctor, ladies, lifesaving, Mam, Meddyg, menywod, merched, mother, prawf, sgrinio serfigol, smear tests, smears, test, Wales, women\nPrevious PostANGHOFIWCH Y DEIET – 2018 YW’R FLWYDDYN I FWYTA’N HAPUS!\nNext PostLleuwen – Jyglo cerddoriaeth a bywyd mam


Beth mae Cytundeb Ymadael yr UE yn ei olygu i Gymru? – PIGION\nAmaethyddiaeth, Coedwigaeth a Bwyd Brexit Cydraddoldeb a Hawliau Dynol Economi Gofal Cymdeithasol Trafnidiaeth Y Môr a Physgodfeydd\nBeth mae Cytundeb Ymadael yr UE yn ei olygu i Gymru?\nBy seneddymchwil November 30, 2018\nAr 4 Rhagfyr, bydd y Cynulliad yn trafod drafft Cytundeb Ymadael yr UE (y cytundeb ymadael) a'r Datganiad Gwleidyddol. Mae hyn yn cyd-fynd â bwriad y Prif Weinidog y bydd y Cynulliad yn cynnal pleidlais ar y cytundeb a'r Datganiad Gwleidyddol cyn y 'bleidlais ystyrlon' ar y cytundeb yn Nhŷ'r Cyffredin, sydd wedi'i threfnu ar gyfer 11 Rhagfyr yn dilyn dadl bum diwrnod. Mae angen y 'bleidlais ystyrlon' er mwyn cadarnhau'r Cytundeb Ymadael, o ganlyniad i Ddeddf yr Undeb Ewropeaidd (Ymadael) 2018. Mae'r erthygl hon yn canolbwyntio ar y materion allweddol i Gymru sy'n codi yn y Cytundeb Ymadael. Byddwn yn cyhoeddi blogiau pellach ar themâu sy'n deillio o'r Datganiad Gwleidyddol, ac ar effeithiau economaidd posibl y Cytundeb Ymadael, felly cadwch lygad am y rhain cyn y ddadl.\nAr 4 Rhagfyr, bydd y Cynulliad yn trafod drafft Cytundeb Ymadael yr UE (y cytundeb ymadael) a’r Datganiad Gwleidyddol. Mae hyn yn cyd-fynd â bwriad y Prif Weinidog y bydd y Cynulliad yn cynnal pleidlais ar y cytundeb a’r Datganiad Gwleidyddol cyn y ‘bleidlais ystyrlon’ ar y cytundeb yn Nhŷ’r Cyffredin, sydd wedi’i threfnu ar gyfer 11 Rhagfyr yn dilyn dadl bum diwrnod. Mae angen y ‘bleidlais ystyrlon’ er mwyn cadarnhau’r Cytundeb Ymadael, o ganlyniad i Ddeddf yr Undeb Ewropeaidd (Ymadael) 2018.\nMae’r erthygl hon yn canolbwyntio ar y materion allweddol i Gymru sy’n codi yn y Cytundeb Ymadael. Byddwn yn cyhoeddi blogiau pellach ar themâu sy’n deillio o’r Datganiad Gwleidyddol, ac ar effeithiau economaidd posibl y Cytundeb Ymadael, felly cadwch lygad am y rhain cyn y ddadl.\nBeth yw’r Cytundeb Ymadael, a beth yw’r prif negeseuon a ddaw ohono?\nMae’r Cytundeb Ymadael yn nodi telerau ymadawiad y DU â’r UE ar 29 Mawrth 2019. Fe’i cytunwyd o dan delerau Erthygl 50 o’r Cytuniad ar yr Undeb Ewropeaidd, a sbardunwyd gan y Prif Weinidog drwy ysgrifennu at Lywydd y Cyngor Ewropeaidd ar 29 Mawrth 2017 i roi gwybod iddo am fwriad y DU i ymadael â’r UE. I grynhoi, mae’r Cytundeb Ymadael yn cynnwys y darpariaethau allweddol a ganlyn:\nCytundeb ynghylch hawliau dinasyddion sy’n caniatáu i ddinasyddion yr UE fyw yn gyfreithlon yn y DU ac i dinasyddion y DU sy’n byw yn un o wledydd yr UE yn gyfreithlon ar ddiwedd y cyfnod pontio i barhau i wneud hynny’n barhaol ar ôl cyfnod o bum mlynedd.\nDarpariaethau gwahanu sy’n gwneud trefniadau ar gyfer ymadawiad y DU â’r UE mewn meysydd fel nwyddau sydd ar y farchnad ar ddiwedd y cyfnod pontio, gweithdrefnau tollau, eiddo deallusol gan gynnwys dangosyddion daearyddol ar gyfer bwydydd, a chydweithrediad rhwng heddluoedd a systemau barnwrol.\nCreu cyfnod pontio hyd at 31 Rhagfyr 2020 lle bydd y DU yn dilyn cyfraith yr UE oni nodir yn wahanol yn y cytundeb ymadael, ac yn dilyn ‘pedwar rhyddid’ yr UE sy’n rhoi rhyddid symud i nwyddau, gwasanaethau, pobl a chyfalaf. Fodd bynnag, ni fydd y DU yn cyfrannu at benderfyniadau y mae’r UE yn eu gwneud. Gall yr UE a’r DU gytuno i ymestyn y cyfnod pontio am flwyddyn neu ddwy flynedd, ond dim ond os bydd y DU yn gofyn am hyn cyn 1 Gorffennaf 2020.\nTrefniadau ar gyfer setliad ariannol sy’n cynnwys hawliau a rhwymedigaethau’r DU fel aelod sy’n ymadael â’r UE. Mae Llywodraeth y DU yn credu y bydd yn rhaid iddi dalu rhwng £35 biliwn a £39 biliwn, ond mae’r amcangyfrif hwn yn dibynnu ar ddigwyddiadau yn y dyfodol.\nTrefniadau sefydliadol sy’n nodi sut y bydd y cytundeb yn cael ei reoli, ei weithredu a’i orfodi, gan gynnwys mecanweithiau ar gyfer datrys anghydfodau.\nAteb wrth gefn ar gyfer Iwerddon a Gogledd Iwerddon, a ddaw i rym os na fydd cytundeb masnach rhwng y DU a’r UE erbyn 31 Rhagfyr 2020 (neu ddiwedd y cyfnod pontio, os caiff ei ymestyn).\nSut mae Llywodraeth Cymru yn credu y mae’r Cytundeb Ymadael yn mynd i’r afael â’r materion allweddol ynghylch Brexit y mae Cymru’n eu hwynebu?\nCyhoeddodd Llywodraeth Cymru ei hasesiad o’r Cytundeb Ymadael a’r Datganiad Gwleidyddol mewn datganiad ysgrifenedig gan y Prif Weinidog ar 27 Tachwedd. Roedd yn nodi barn Llywodraeth Cymru, er ei bod yn cydnabod pwysigrwydd sylfeini’r Cytundeb Ymadael, bod rhai elfennau ohono’n peri problemau. Mae’n credu mai safbwynt Llywodraeth y DU, a sut y mae hyn wedi llywio’r datganiad gwleidyddol, sy’n achosi rhai o’r anawsterau hyn.\nMae’r pryderon penodol sydd gan Lywodraeth Cymru ynghylch y Cytundeb Ymadael i’w gweld yn yr asesiad, a hefyd gan y Prif Weinidog yn ei ddatganiad i’r Cynulliad ar 20 Tachwedd. Mae’r rhain yn cynnwys:\nDiffyg sefydlogrwydd y trefniadau yn y Cytundeb Ymadael – dywedodd y Prif Weinidog “nad yw’r cytundeb yn mynd at wraidd y mater”, ac mae cwestiynau ynghylch a fydd y DU yn yr un sefyllfa ag y mae nawr yn 2020 heb gytundeb parhaol ynghylch ei pherthynas â’r UE.\nCyfyngiadau o ran ymestyn y cyfnod pontio – mae Llywodraeth Cymru yn nodi, er bod y Cytundeb Ymadael yn cynnwys mecanwaith i ymestyn y cyfnod pontio, na ddylai hyn fod yn berthnasol dim ond i amgylchiadau lle mae Llywodraeth y DU yn dymuno osgoi cychwyn yr ‘ateb wrth gefn’ sydd ym mhrotocol Iwerddon-Gogledd Iwerddon. Mae’n credu ei bod yn debygol y bydd angen amser ychwanegol ar gyfer trafodaethau mewn nifer o feysydd i sicrhau bod y cytundeb cywir yn cael ei lunio y tu hwnt i faterion sy’n effeithio ar fasnach, ac na ddylid cyfyngu ar yr amser sydd ar gael i ymestyn y cyfnod pontio.\nMesurau gwarchod yr amgylchedd a llafur – mae’r cytundeb ymadael yn ymrwymo, yn ystod cyfnod unrhyw ateb wrth gefn, na fydd y DU a’r UE yn gostwng lefelau mesurau gwarchod yr amgylchedd a llafur fel y maent yn sefyll ar ddiwedd y cyfnod pontio. Fodd bynnag, mae Llywodraeth Cymru yn cefnogi dewis amgen, lle byddai’r DU yn parhau i alinio â safonau yr amgylchedd a llafur yr UE yn y dyfodol, er mwyn parhau â’r hyn y mae’n ei weld fel mesurau gwarchod lefel uchel ar gyfer yr amgylchedd a hawliau gweithwyr – mesurau sydd wedi bod ar waith yn ystod aelodaeth y DU o’r UE. Mae rhai sylwebyddion eraill, fel y Sefydliad Ymchwil Polisi Cyhoeddus a Chyfreithwyr Thompsons, hefyd wedi mynegi pryderon ynglŷn â gallu unigolion i orfodi’r ‘rhwymedigaethau atchweliad’, fel y rhai sydd yn y cymalau ateb wrth gefn, ar ôl Brexit.\nMae asesiad Llywodraeth Cymru yn dod i’r casgliad a ganlyn:\nDylai Llywodraeth y DU groesawu’r berthynas â’r UE yn y dyfodol a amlinellir yn Diogelu Dyfodol Cymru. Drwy fabwysiadu’r agwedd hon, prin y byddai angen newid y Cytundeb Ymadael, nad yw’r UE yn awyddus iawn i’w aildrafod.\nPa effaith a gaiff y Cytundeb Ymadael ar feysydd polisi penodol yng Nghymru?\nCyhoeddodd Pwyllgor Materion Allanol a Deddfwriaeth Ychwanegol y Cynulliad ei asesiad o effaith y Cytundeb Ymadael a’r Datganiad Gwleidyddol ar Gymru ar 29 Tachwedd. Roedd hyn yn nodi’r pwyntiau allweddol a ganlyn mewn perthynas â’r cytundeb ymadael:\nMewn perthynas ag economi Cymru, bydd y DU yn parhau i fod yn rhan o’r farchnad sengl a’r undeb tollau yn ystod y cyfnod pontio, ond nid yw’r trefniadau o ran ardal masnach rydd ar gyfer nwyddau a chydweithrediad o ran masnachu gwasanaethau y tu hwnt i hyn wedi’u pennu o hyd ar ôl yr ‘ateb wrth gefn’ posibl. Mae’r mwyafrif helaeth o’r dystiolaeth a glywodd y Pwyllgor yn datgan bod sicrhau mynediad dirwystr at y farchnad sengl heb dariffau na rhwystrau di-dariff yn hanfodol bwysig i economi Cymru.\nMewn perthynas â phorthladdoedd Cymru, bydd diddordeb yn y trefniadau a nodir yn yr ‘ateb wrth gefn’ ar gyfer Iwerddon a Gogledd Iwerddon. Os daw hyn i rym, bydd tiriogaeth dollau yn y DU a’r UE, ond bydd Gogledd Iwerddon hefyd yn parhau i alinio â’r rhan fwyaf o reolau’r UE mewn perthynas â nwyddau ac anifeiliaid. O ganlyniad, ni fydd unrhyw wiriadau na rheolaethau newydd ar nwyddau sy’n croesi’r ffin rhwng Iwerddon a Gogledd Iwerddon, ond bydd gwiriadau ar nwyddau sy’n dod o weddill y DU i Ogledd Iwerddon.\nBydd cynhyrchion bwyd a diod o Gymru sy’n cael eu gwarchod gan ddangosyddion daearyddol, fel cig oen o Gymru, yn cael yr un warchodaeth yn awtomatig yn y DU ac yn cadw’r warchodaeth bresennol yn yr UE fel y nodir yn Erthygl 54 o’r Cytundeb Ymadael.\nHefyd, mae’r Pwyllgor wedi clywed pryderon am effaith Brexit ar waith cynllunio gweithlu GIG Cymru. Mae cynigion y Cytundeb Ymadael yn nodi y bydd holl ddinasyddion yr UE sy’n byw yn gyfreithlon yn y DU ar ddiwedd y cyfnod pontio yn gallu aros yn y DU, a bydd yr un hawliau yn fras ag sydd ganddynt ar hyn o bryd yn cael eu gwarantu, gan gynnwys yr hawl i weithio neu fod yn hunangyflogedig.\nO ran meddyginiaethau’n parhau i fod ar gael ar gyfer GIG Cymru, bydd meddyginiaethau a dyfeisiau meddygol sy’n cael eu rhoi ar y farchnad cyn 31 Rhagfyr 2020 yn parhau i gylchredeg yn rhydd rhwng y DU a’r UE ac ni fydd angen addasiadau i gynhyrchion nac ail-labelu. Bydd unrhyw weithgarwch cydymffurfio sydd eisoes yn digwydd ar y nwyddau hyn, fel asesiadau cydymffurfio, yn parhau i gael eu cydnabod yn y DU a’r UE fel ei gilydd.\nTags: Amaethyddiaeth Coedwigaeth a Bwyd Brexit Cydraddoldeb a Hawliau Dynol Economi Gofal Cymdeithasol Trafnidiaeth Y Môr a Physgodfeydd\nPrevious Entry Crynodeb o’r newidiadau a wnaed yng Nghyfnod 2 y Bil Cyllido Gofal Plant (Cymru)\nNext Entry Beth yw goblygiadau’r Datganiad Gwleidyddol ar Brexit i Gymru?


Cynhyrchwyr Pill Colli pwysau Tsieina Gorau orau - Bulk Cyfanwerthu Pill Colli Pwysau Pwysau Gorau mewn Stoc - fory Cyfyngedig\nGall y slim gorau gyflymu metabolaeth a chynyddu'r egni a helpu'r corff i losgi braster. Gall gael gwared â braster wedi'i adneuo'n gyflym. Nid oes angen i chi fynd ar unrhyw ddeiet boenus nac unrhyw ymarfer corff. Mae'r Pills Colli pwysau slim gorau yn eich helpu chi i atal chwilod a braster bloc fel y gallwch chi golli pwysau. Nodweddion: Slimming ...\nGall y slim gorau gyflymu metabolaeth a chynyddu'r egni a helpu'r corff i losgi braster. Gall gael gwared â braster wedi'i adneuo'n gyflym. Nid oes angen i chi fynd ar unrhyw ddeiet boenus nac unrhyw ymarfer corff.\nMae'r Pills Colli pwysau slim gorau yn eich helpu chi i atal chwilod a braster bloc fel y gallwch chi golli pwysau.\nLleihau 100% o Detholiadau Llysieuol\nDim Adfer, Dim Dolur rhydd\nMae'r Pills Colli pwysau slim gorau yn eich helpu chi:\nRheoli'r defnydd o fwyd\n• Colli hyd at 12-19 lbs am y defnydd cyntaf o'r mis\n• Hybu metaboledd braster. Lleihau braster gwaed, Glanhau'r system coluddion\n• Gwrth-heneiddio, Clirio radical radical, ac Ymbelydredd Gwrthiannol\n• Pils 100% Naturiol Colli Pwysau\n• Detholiad o 100% o Llysieuol, Prin Yn Ail-Dynnu, Dim Dolur rhydd\n• Yn Ddiogel ac yn Effeithiol\n• Gellir ei ddefnyddio ar gyfer Dynion a Merched\nMae'r Pills Colli pwysau slim gorau yn cael eu cynhyrchu trwy dechnoleg fodern gyda phlanhigion pur, naturiol. Mae'r Piliau Colli pwysau slim gorau yn meddu ar swyddogaeth hwyliog a harddwch hudol sydd wedi bod yn hysbys gan y bobl am filoedd o flynyddoedd.\nSut mae'r Pills Colli pwysau slim gorau yn gweithio:\nGall y slim gorau gyflymu metabolaeth a chynyddu'r egni a helpu'r corff i losgi braster. Gall gael gwared â braster wedi'i adneuo'n gyflym. Nid oes angen i chi fynd ar unrhyw ddeiet boenus nac unrhyw ymarfer corff bras.\n1.Bostostio metabolaeth braster a rhwystro'r deunydd nad yw'n braster yn ei droi'n fraster. Bydd y cynhwysion swyddogaethol yn cadw cydbwysedd calorïau'r corff yn cael eu bwyta a'u bwyta, yn rheoli faint o galorïau ychwanegol sy'n eu cymryd, sy'n rhwystro deunydd nad yw'n braster yn troi i mewn i fraster a chynyddu metabolaeth braster a llosgi'r braster yn barhaus.\n2. Diwygio'r coluddion i ymlacio'r coluddion a glanhau'r system coluddion. Mae'r Haden Cassia yn effeithiol wrth hyrwyddo diwresis ac ymlacio'r coluddion, a all ryddhau'r canlyniad metaboledd a'r braster ychwanegol heb ei drin yn ogystal â thocsin, glanhau'r system coluddion.\n3. Rhoi pwysau ar fraster gwaed, pwysedd gwaed, gwrthsefyll ymbelydredd, gan glirio radical a gwrth-heneiddio am ddim. Gall Detholiad Mustard leihau colesterol, LDL, lleihau ffurfio angiotensin II, addasu glycometabolism a hefyd yn amsugno sylweddau ymbelydredd. Yn y cyfamser gall fod yn glir radical am ddim a blocio dros ocsidiad braster.\nMae'r piliau meddal Slim Gorau yn cynnwys planhigion lluosog gydag effaith naturiol ar gyfer colli pwysau, megis Detholiad Hadau Cassia, Detholiad Coicis, Detholiad Llyfrau Mulberry, Detholiad Lotus Leaf, Detholiad Mustard, Medical Amylum.\nMae'r pils anhygoel hyn yn gweithio trwy osgoi'r gweithgaredd ensymau tract gastro-berfeddol, lleihau amsugno braster, a chynyddu'r defnydd o ynni'r corff a dadelfennu braster.\nMae'r Slim Gorau hefyd yn atgyfnerthu ffenolau amino lluosog yn ogystal â chopr, haearn, ffosfforws, calsiwm, potasiwm, sinc, elfennau olrhain seleniwm, ac ati. Mae hefyd yn gweithio i gychwyn cell yn vivo, yn dileu'r tocsin niwed siltio hirdymor gyda cholli, ac yn dinistrio tocsin ac yn addasu effeithiau braster mewn vivo. Mae'r capsiwl pils meddal Slim Gorau yn ddiogel ac nid yw'n achosi unrhyw sgîl-effeithiau.\n40 Pils / Potel\nDetholiad Hadau Cassia, Detholiad Coicis, Detholiad Llyfrau Mulberry, Dyfyniad Lotus Leaf, Detholiad Mustard, Medical Amylum.\nDiodwch fwy o ddŵr. Peidiwch â sgipio'r prydau bwyd. (Cynnal deiet iach a chytbwys.)\nPeidiwch â defnyddio alcohol. Gwnewch Ymarfer corff neu gardio.\nGallwch chi golli hyd at 12-19 lbs yn y mis cyntaf i'w ddefnyddio.\nNid yw'r Pills Colli pwysau slim gorau ar gyfer:\n. Pobl â seicosis neu gaethiwed cyffuriau, meddygaeth neu alcohol;\n. Pobl â hyperthyroidiaeth, annigonolrwydd yr iau neu'r arennau;\n. Merched sy'n feichiog neu'n bwydo ar y fron\nDdim yn berthnasol i fenyw mewn beichiogrwydd a chleifion o glefyd cordis-vasal a apoplecs\nHot Tags: pill colli pwysau slim gorau, Tsieina, gweithgynhyrchwyr, cyfanwerthu, swmp, mewn stoc, a wnaed yn Tsieina


Cyfraith Cymru - Tai amlbreswyliaeth (HMOs)\nHafan > Gwasanaethau cyhoeddus > Tai > HMO a Trwyddedu yng Nghymru > Tai amlbreswyliaeth (HMOs)\nTai amlbreswyliaeth (HMOs)\nMae tai wedi’u rhannu’n fflatiau un ystafell a mathau eraill o lety a rennir yn ffynhonnell hanfodol o dai ar adegau o alw mawr am dai. Mae gan awdurdodau lleol bwerau ers cryn amser i reoleiddio HMOs, h.y. tai amlfeddiannaeth . Cyflwynodd Deddf Tai 2004 ddiffiniad newydd o HMO a thrwyddedu gorfodol ar gyfer rhai categorïau risg uchel o HMOs.\nProfion ar gyfer tai amlbreswyliaeth\n1. Adeilad neu ran o adeilad yw "tŷ amlfeddiannaeth", h.y. "HMO", os yw’n bodloni un o nifer o brofion a nodir yn yr Housing Act 2004.\n2. Rhaid i awdurdodau lleol weithredu cynllun trwyddedu ar gyfer rhai mathau o dai amlfeddiannaeth risg uchel, a gallant lunio eu cynlluniau trwyddedu eu hunain ar gyfer HMOs eraill. Mae methu â chydymffurfio â chynllun trwyddedu’n drosedd a gall arwain at ganlyniadau difrifol eraill i landlord.\n3. Mae telerau’r drwydded yn rheoleiddio nifer y bobl ac aelwydydd a all fyw yn y tŷ amlfeddiannaeth. Mae trwydded yn cynnwys amodau hefyd, ac mae eu torri’n dramgwydd troseddol.\n4. Mae Rheoliadau Rheoli yn gosod safonau sy’n rheoli’r cyflwr ym mhob HMO. Mae torri’r safonau hyn yn drosedd.\n5. O ran HMOs sydd y tu allan i’r cynllun trwyddedu, gall awdurdodau lleol gyflwyno hysbysiadau i reoleiddio sut y bydd HMO yn cael ei feddiannu.\n6. Diffiniad - HMO: Cyflwynodd Deddf Tai 2004 ddiffiniad newydd o HMO a phwerau newydd ar gyfer awdurdodau lleol i reoli safonau mewn Tai Amlfeddiannaeth, a ddisodlodd y darpariaethau yn yr Housing Act 1985 Rhan 11.\n7. Gall HMO fod adeilad neu ran o adeilad, e.e. llety a rennir uwchben siop: a.254(1). Er mwyn bod yn HMO, mae’n rhaid i’r adeilad (neu ran ohono) fodloni un o nifer o brofion (a.254):\na. y prawf safonol;\nb. y prawf fflat hunangynhwysol;\nc. y prawf adeilad a addaswyd;\nd. mae datganiad HMO mewn grym mewn perthynas ag ef;\ne. mae’n floc o fflatiau a addaswyd, sy’n bodloni gofynion penodol.\n8. Mae hyn yn cynnwys y rhan fwyaf o HMOs y deuir ar eu traws yn ymarferol, e.e. fflatiau un ystafell a thai a rennir. Mae’n rhaid bodloni pob un o’r chwe amod: a.254(2).\n9. Yn gyntaf, rhaid i’r fangre gynnwys un neu fwy o unedau llety byw nad ydynt yn fflatiau hunangynhwysol eu hunain. Mae fflat hunangynhwysol yn eiddo ar wahân sy’n ffurfio rhan o adeilad lle mae’r holl amwynderau sylfaenol ar gael at ddefnydd y deiliaid yn unig. Y cyfleusterau sylfaenol yw:\nb. cyfleusterau ymolchi personol, e.e. ystafell ymolchi neu ystafell gawod;\nc. cyfleusterau coginio.\n10. Yn ail, rhaid i’r llety gael ei feddiannu gan bersonau nad ydynt yn ffurfio aelwyd unigol. Nid yw personau’n ffurfio aelwyd unigol oni bai eu bod i gyd naill ai’n aelodau o’r un teulu, neu eu bod yn dod o fewn amgylchiadau rhagnodedig. Mae aelodau teulu yn cynnwys: priod; rhai sy’n cyd-fyw sy’n byw gyda’i gilydd fel gŵr a gwraig; cyplau o’r un rhyw sydd mewn perthynas gyfatebol; rhieni; neiniau a theidiau; plant; wyrion; brodyr; chwiorydd; ewythrod; modrybedd; neiaint; nithoedd; cefndryd a chyfnitherod. Caiff perthnasau hanner-gwaed eu hystyried fel perthnasau gwaed-llawn, a chaiff llysblant eu hystyried fel plant (a.258). Mae rheoliadau’n pennu bod rhai categorïau o bersonau yn rhan o aelwyd unigol er nad ydynt yn aelodau o’r teulu, e.e. gofalwyr, plant maeth a gweithwyr sy’n byw ar yr aelwyd, megis au pair neu nani (Licensing and Management of Houses in Multiple Occupation and Other Houses (Miscellaneous Provisions) (England) Regulations 2006/373 regs 3 and 4; neu Reoliadau Trwyddedu a Rheoli Tai Amlfeddiannaeth a Thai Eraill (Darpariaethau Amrywiol) (Cymru) 2006/1715 rheoliadau 3 a 4).\n11. Yn drydydd, rhaid i’r preswylwyr fyw yn y llety byw fel eu hunig neu brif breswylfa. Mae’r prawf yn debyg i’r amod preswylio "unig neu brif gartref" ar gyfer sicrwydd daliadaeth dan y Housing Act 1988 a’r Housing Act 1985. In practice, this is rarely controversial. Yn ymarferol, anaml iawn y mae hyn yn ddadleuol. Ystyrir bod rhai deiliaid yn meddiannu eiddo fel eu hunig neu brif breswylfa (a.259):\na. myfyrwyr yn byw yn yr eiddo at y diben o ymgymryd â chwrs addysg bellach neu uwch llawn-amser:\nb. pobl sy’n byw mewn llochesau;\nc. deiliaid eraill a bennir yn y rheoliadau, h.y. rhai gweithwyr mudol neu dymhorol a cheiswyr lloches (gweler y Licensing and Management of Houses in Multiple Occupation and Other Houses (Miscellaneous Provisions) (England) Regulations 2006/373 reg.5; neu’r Rheoliadau Trwyddedu a Rheoli Tai Amlfeddiannaeth a Thai Eraill (Darpariaethau Amrywiol) (Cymru) 2006/1715 rheoliadau 2006/1715 rheoliad 5).\n12. Yn bedwerydd, mae’n rhaid mai meddiannaeth y deiliad yw’r unig ddefnydd o’r llety hwnnw, ac o ganlyniad mae’n rhaid i’r holl ddeiliaid fod yn meddiannu’r HMO fel eu hunig neu brif breswylfa. Mewn rhai amgylchiadau, efallai y bydd poblogaeth eiddo yn amrywio, neu gall natur meddiannaeth y boblogaeth fod yn ansicr neu amrywiol, fel na ellir dweud yn hyderus bod yr eiddo yn unig neu brif breswylfa o bob un a phob meddiannydd, e.e. mewn gwesty sy’n cynnig llety tymor byr a llety hostel tymor hwy ar gyfer y digartref. Ceir rhagdybiaeth bod y gofyniad wedi’i fodloni, ond gall hyn gael ei gwrthbrofi gan dystiolaeth gan y landlord. Er mwyn osgoi’r broblem, efallai y bydd awdurdodau’n datgan bod eiddo yn HMO, ar yr amod bod rhai meini prawf yn cael eu bodloni (gweler isod).\n13. Yn bumed, mae’n rhaid i o leiaf un o’r preswylwyr fod yn atebol naill ai i dalu rhent neu ddarparu rhyw ystyriaeth arall ar gyfer byw yn yr eiddo, e.e. gwasanaethau neu rywbeth arall o werth.\n14. Yn chweched, mae’n rhaid i ddwy neu fwy o’r aelwydydd sy’n byw yn y llety byw rannu un neu fwy o gyfleusterau sylfaenol, h.y. toiled, cyfleusterau ymolchi personol neu gyfleusterau coginio, neu fel arall mae’n rhaid i’r llety byw fod heb un neu fwy o’r cyfleusterau hynny.\nY prawf fflat hunangynhwysol\n15. Mae’r prawf fflat hunangynhwysol yn ymwneud â fflatiau amlfeddiannaeth. Yr unig wahaniaeth rhwng y prawf fflat hunangynhwysol a’r prawf safonol yw bod rhaid i’r fangre berthnasol fod yn fflat hunangynhwysol yn hytrach nag adeilad neu ran o adeilad. Caiff ei fodloni lle mae fflat hunangynhwysol yn bodloni amodau (2) i (6) uchod: a.254(3).\nY prawf adeilad a addaswyd\n16. Mae’r prawf hwn yn ymwneud ag adeiladau (neu rannau o adeiladau) sydd wedi eu trosi’n rhannol yn fflatiau hunangynhwysol, ond sydd hefyd yn cynnwys llety byw nad yw’n fflat hunangynhwysol, e.e. oherwydd nad oes drws ffrynt sy’n darparu mynediad i bob rhan o’r llety byw: a.254(4). Mae’r prawf yn arwyddocaol ar gyfer eiddo sy’n cynnwys fflatiau hunangynhwysol a fflatiau un ystafell. Er y byddai’r rhan sy’n fflatiau un ystafell yn bodloni’r prawf safonol ac yn HMOs eu hunain, effaith y prawf hwn yw bod yr adeilad cyfan, gan gynnwys y fflatiau hunangynhwysol, yn destun rheolaethau’r ddeddfwriaeth HMO.\n17. Mae adeilad wedi’i drosi’n adeilad (neu’n rhan o adeilad) sy’n cynnwys llety preswyl y mae un neu fwy o unedau wedi’u creu ynddo ers i’r adeilad (neu’r rhan berthnasol ohono) gael ei adeiladu’n wreiddiol. Er mwyn i adeilad a addaswyd fodloni’r prawf:\na. mae’n rhaid iddo gynnwys un neu fwy o unedau o lety byw nad ydynt yn fflatiau hunangynhwysol (boed hefyd yn cynnwys fflat neu fflatiau hunangynhwysol ai peidio);\nb. mae’n rhaid i’r llety byw fod wedi’i feddiannu gan bersonau nad ydynt yn ffurfio aelwyd unigol (gweler uchod);\nc. mae’n rhaid i’r llety byw fod wedi’i feddiannu gan y bobl hynny fel eu hunig neu brif breswylfa (gweler uchod);\nd. mae’n rhaid mai eu meddiannaeth yw’r unig ddefnydd o’r llety byw hwnnw (gweler uchod);\ne. mae’n rhaid i o leiaf un o’r preswylwyr fod yn atebol naill ai i dalu rhent neu ddarparu rhyw ystyriaeth arall ar gyfer byw yn yr eiddo.\nDatganiad HMO gan awdurdod lleol\n18. I fodloni unrhyw un o’r tri phrawf a nodir uchod, mae angen i unig ddefnydd y llety byw fod yn feddiannaeth gan bobl fel eu hunig neu brif gartref. Lle mae poblogaeth yr eiddo’n amrywio, neu natur deiliadaeth y boblogaeth yn ansicr neu amrywiol, gall awdurdod - i gael gwared ar amheuon am statws eiddo - wneud datganiad HMO: a.255. Cyn gwneud datganiad, rhaid i’r awdurdod fod yn fodlon: y byddai’r prawf safonol, y prawf fflat hunangynhwysol, neu’r prawf adeilad a addaswyd yn cael ei fodloni oni bai am y ffaith nad yw’r amod unig ddefnydd wedi’i fodloni; a, bod meddiannaeth fel unig neu brif breswylfa gan bersonau nad ydynt yn ffurfio aelwyd unigol yn ddefnydd sylweddol o’r eiddo o leiaf.\n19. Mae’n rhaid i’r awdurdod gyflwyno hysbysiad o’i benderfyniad i’r canlynol: (a) unrhyw berson sydd ag ystâd neu fuddiant yn y fangre (ac eithrio tenant o dan les gyda llai na thair blynedd yn weddill); (b) person sy’n rheoli’r fangre; ac (c) unrhyw berson sydd â rheolaeth dros y fangre. Mae’n rhaid i’r hysbysiad hysbysu’r derbynnydd o’i hawl i apelio i’r "tribiwnlys priodol" o fewn 28 diwrnod i ddyddiad penderfyniad yr awdurdod. Yng Nghymru, y Tribiwnlys Eiddo Preswyl yw’r tribiwnlys priodol ac, yn Lloegr y First-tier Tribunal (Property Chamber). Nid oes unrhyw bŵer i ymestyn y terfyn amser hwn. Os na ddygir apêl mewn pryd, daw’r datganiad i rym ar y dyddiad a bennir yn yr hysbysiad.\nY prawf bloc o fflatiau a addaswyd\n20. Mae bloc o fflatiau a addaswyd yn adeilad (neu ran o adeilad) sydd wedi cael ei drosi’n fflatiau hunangynhwysol: a.257(1). Effaith hyn yw cynnwys eiddo yn y gyfundrefn HMO sydd heb wahaniad tân digonol rhwng fflatiau. I fod yn gymwys fel HMO, rhaid i floc o fflatiau a addaswyd fodloni dau amod.\n21. Yn gyntaf, mae’n rhaid i’r gwaith trosi fethu â chydymffurfio â’r safonau adeiladu priodol (naill ai, os cafodd y gwaith trosi ei gwblhau cyn 1 Mehefin 1992, y safonau oedd yn ffurflen wreiddiol y Building Regulations 1991/2768) neu, os cwblhawyd y gwaith yn ddiweddarach, y safonau a oedd yn gymwys ar y dyddiad cwblhau).\n22. Yn ail, mae’n rhaid i lai na dwy ran o dair o’r fflatiau fod yn eiddo i berchen-feddianwyr. Mae fflat yn eiddo i berchen-feddiannydd yw os yw’n cael ei feddiannu gan rydd-ddeiliad, prydleswr hir neu aelodau o’u teuluoedd.\n23. Serch hynny, mae rhai mathau o eiddo sydd fel arall yn gymwys fel HMOs ar sail un neu’r llall o’r profion uchod, yn cael eu heithrio at ddibenion cymhwyso’r gyfundrefn drwyddedu a chymhwyso pwerau penodol eraill: Atodlen.14. Mae adeilad yn esempt os yw’n:\na. cael ei reoli gan awdurdod lleol, Darparwr Preifat Cofrestredig, Landlord Cymdeithasol Cofrestredig neu rai cyrff cyhoeddus penodedig eraill a rhai cymdeithasau cydweithredol;\nb. yn destun reolaeth cynlluniau rheoleiddio penodedig eraill, e.e. cartref gofal;\nc. cael ei feddiannu gan fyfyrwyr llawn-amser mewn sefydliadau addysgol penodedig, os yw’r person sy’n rheoli neu sydd â rheolaeth dros yr adeilad yn y sefydliad addysgol neu berson penodedig arall;\nd. yn cael ei feddiannu gan gymuned grefyddol;\ne. yn cael ei feddiannu’n bennaf gan berchen-feddianwyr, h.y. rhydd-ddeiliaid a lesddeiliaid hir - gall yr adeilad gael ei feddiannu gan ddim mwy na dau berson nad ydynt yn berchen-feddianwyr neu aelodau o’u teuluoedd;\nf. yn cael ei feddiannu gan ddau o bobl yn unig sy’n ffurfio dwy aelwyd.\n24. Diffiniadau - Landlordiaid a rheolwyr: Wrth ystyried camau gweithredu gan awdurdodau lleol mewn perthynas â HMOs, mae rhai termau allweddol eraill y mae angen eu deall, yn arbennig "person sydd â rheolaeth" a "pherson sy’n rheoli".\nPerson sydd â rheolaeth a pherson sy’n rheoli\n25. Mae "person sydd â rheolaeth" yn cael ei ddiffinio fel y person sy’n derbyn dim llai na dwy ran o dair o werth llawn net blynyddol y fangre (y cyfeirir ato’n aml fel y "crogrent"), boed ar ei ran ei hun neu fel asiant neu ymddiriedolwr ar gyfer rhywun arall, neu a fyddai’n derbyn y crogrent pe bai’r adeilad wedi’i osod: a.263. O’r herwydd, gall landlordiaid ac asiantau rheoli gael eu cwmpasu gan y diffiniad hwn.\n26. Y “person sy’n rheoli" yw perchennog neu ddeiliad prydles yr eiddo sy’n derbyn - yn uniongyrchol neu drwy asiant neu ymddiriedolwr - rhenti neu daliadau eraill gan bobl sy’n denantiaid mewn rhannau o’r fangre neu sy’n lletywyr: sa.263. Mae’r person sy’n rheoli’r HMO yn parhau i fod felly hyd yn oed os yw’r rhent (neu daliadau eraill) yn cael eu talu i berson arall, nad yw’n berchennog na deiliad prydles, boed yn wirfoddol neu o dan orchymyn llys. Mae "taliadau eraill" yn cynnwys casglu arian o’r mesuryddion nwy a thrydan a ddefnyddir gan denantiaid: Jacques v Liverpool CC (1997) 29 H.L.R. 82. Mae’r diffiniad yn cynnwys asiant neu ymddiriedolwr hefyd lle mae’r rhenti neu daliadau eraill yn cael eu derbyn trwy’r asiant neu’r ymddiriedolwr. Unwaith eto, gall landlordiaid ac asiantau rheoli gael eu cwmpasu gan y diffiniad hwn.\n27. Trwyddedu: Y newid mwyaf arwyddocaol a wnaed gan Ddeddf 2004 oedd cyflwyno cynllun trwyddedu ar gyfer tai amlfeddiannaeth. Mae’n haid i awdurdodau lleol gael cynllun trwyddedu ar gyfer rhai mathau o HMOs, a’r bwriad yw sicrhau y trwyddedir HMOs lle mae’r risg fwyaf o farwolaeth yn sgil tân oherwydd eu maint. Yn ogystal, mae gan awdurdodau’r pŵer i greu eu cynlluniau trwyddedu dewisol eu hunain.\n28. Er nad oedd unrhyw HMOs yn cael eu trwyddedu cyn Deddf 2004, roedd gan awdurdodau’r pŵer o dan Ddeddf 1985 i greu "cynlluniau cofrestru", a oedd yn gwneud cofrestru HMOs (fel y’u diffiniwyd bryd hynny) yn eu hardal yn ofynnol. Gallai cynlluniau o’r fath gynnwys darpariaethau rheoli i gyfyngu ar nifer yr aelwydydd neu ddeiliaid mewn HMO a/neu ddarpariaethau rheoli arbennig i reoleiddio safonau rheoli. Yn unol â hynny, roedd llawer o awdurdodau yn gweithredu ffurf de facto o drwyddedu cyn Deddf 2004. Gwnaed darpariaethau trosiannol manwl i drosi cynlluniau cofrestru o’r fath yn gynlluniau trwyddedu.\n29. Mae gan awdurdodau ddyletswyddau cyffredinol i wneud trefniadau i sicrhau bod y gyfundrefn drwyddedu’n gweithredu’n effeithiol ac i sicrhau bod yr holl geisiadau am drwyddedau’n cael eu penderfynu o fewn amser rhesymol: a.55. Cyn gynted ag y bo’n rhesymol ymarferol ar ôl i gais am drwydded gael ei wneud, ac o fewn pum mlynedd i’r cais hwnnw, mae’n rhaid iddynt fodloni eu hunain ynghylch a dylent gymryd camau o dan yr HHSRS: a.55(5), (6).\nCynlluniau trwyddedu gorfodol\n30. Mae HMOs sy’n destun cynllun trwyddedu gorfodol yn cael eu diffinio mewn rheoliadau: Licensing of Houses in Multiple Occupation (Prescribed Descriptions) (England) Order 2006/371 neu Reoliadau Trwyddedu a Rheoli Tai Amlfeddiannaeth a Thai Eraill (Darpariaethau Amrywiol) (Cymru) 2006/1712). I fod yn destun trwyddedu gorfodol, mae’n rhaid i HMO:\na. gynnwys tri llawr neu fwy;\nb. cael ei feddiannu gan o leiaf bump o bobl;\nc. cael ei feddiannu gan bersonau sy’n byw mewn dwy neu fwy o aelwydydd sengl.\n31. Mae’r ddau Orchymyn yn cynnwys yr un ddarpariaeth fanwl ar gyfer cyfrifo nifer y lloriau. Dim ond dan amgylchiadau penodedig y dylid ystyried unrhyw atig, mesanîn ac islawr. Mae eiddo busnes uwchlaw neu islaw’r HMO yn cael ei gynnwys, e.e. HMO deulawr uwchben siop yn dri llawr. Ar y llaw arall nid yw lloriau preswyl y tu allan i’r HMO yn cael eu cynnwys fel nad oes raid i fflat amlfeddiannaeth mewn bloc tri llawr o fflatiau gael ei drwyddedu: Islington LBC v Unite Group Plc  EWHC 508 (Admin);  H.L.R. 33.\n32. Yn Bristol City Council v Digs (Bristol) Ltd  EWHC 869 (Admin);  H.L.R. 30, roedd yr HMO yn fflat deulawr ar yr ail a’r trydydd llawr o dŷ wedi’i addasu. Ceid mynediad o’r llawr gwaelod drwy risiau mewnol preifat dros ddau lawr a phen grisiau. Dadleuwyd nad oedd y grisiau a’r pen grisiau yn lloriau at ddibenion y Gorchymyn. Yn unol â hynny, dim ond dau lawr oedd gan y fflat deulawr ac nad oedd yn rhaid ei drwyddedu.\nCynlluniau trwyddedu awdurdod lleol\n33. Gall awdurdodau lleol fabwysiadu eu cynllun trwyddedu eu hunain yn ychwanegol at y gyfundrefn orfodol. Gwneir hyn drwy wneud dynodiad. Gall y pŵer gael ei gyfyngu i ardaloedd penodol neu i gategorïau penodol o HMO. Mae’n rhaid i awdurdodau sicrhau bod unrhyw ddefnydd o’u pŵer i wneud trwyddedu ychwanegol yn ofynnol yn gyson â’u strategaeth dai gyffredinol a rhaid iddynt fabwysiadu dull cydlynol o ymdrin â materion sy’n gorgyffwrdd, sef digartrefedd, eiddo gwag ac ymddygiad gwrthgymdeithasol yn y sector preifat: a.57.\n34. Nid mater o reoleiddio’r amodau mewn tai amlfeddiannaeth yn unig yw trwyddedu ychwanegol. Mae’n ymwneud hefyd â rheoli ymddygiad deiliaid tai amlfeddiannaeth a’u hymwelwyr. Yn unol â hynny, i wneud dynodiad, rhaid i’r awdurdod ystyried bod cyfran sylweddol o’r HMOs a gaiff eu cwmpasu gan y cynllun yn cael eu rheoli mor aneffeithiol ag i beri, neu i fod yn debygol o achosi problemau, naill ai i ddeiliaid yr HMOs neu aelodau o’r cyhoedd: a.56(2). Cyn gwneud dynodiad, rhaid i’r awdurdod gymryd camau rhesymol i ymgynghori â phersonau sy’n debygol o gael eu heffeithio ganddo, a rhaid iddo ystyried unrhyw sylwadau a wnaed mewn ymateb: 56(3). Gall methiant i gynnal ymgynghori priodol wneud y dynodiad dilynol yn annilys: R. (on the application of Peat) v Hyndburn BC  EWHC 1739 (Admin).\n35. Mae’n rhaid i ddynodiad gael ei gadarnhau gan yr Ysgrifennydd Gwladol neu Weinidogion Cymru: a.58. Gall y cadarnhad fod naill ai’n benodol neu drwy gyfrwng cymeradwyaeth gyffredinol ar gyfer cynlluniau o fath penodol. Yn dilyn cadarnhau’r dynodiad, rhaid i’r awdurdod gymryd camau, a bennir mewn rheoliadau, i roi cyhoeddusrwydd iddo.\n36. Mae’n rhaid i ddynodiad nodi pa mor hir y bydd yn parhau, yn amodol ar uchafswm o bum mlynedd: a.60. Mae’n rhaid i’r awdurdod adolygu ei weithrediad o bryd i’w gilydd a gall ei ddiddymu os yw o’r farn ei bod yn briodol gwneud hynny. Os caiff dynodiad ei ddirymu, rhaid i’r awdurdod gydymffurfio â gofynion cyhoeddusrwydd penodol a bennir.\nHysbysiadau eithrio dros dro\n37. Gall person sydd â rheolaeth dros HMO neu berson sy’n rheoli HMO sydd angen ei drwyddedu (boed o dan y cynllun gorfodol neu gynllun ychwanegol) hysbysu’r awdurdod am ei fwriad i gymryd camau i sicrhau nad yw’n ofynnol i’r tŷ gael ei drwyddedu mwyach, e.e. drwy leihau nifer y bobl neu aelwydydd sy’n byw yn yr eiddo: a.62. Os felly, gall yr awdurdod gyflwyno "hysbysiad esemptiad dros dro", a chanlyniad hynny yw nad oes rhaid i’r HMO gael ei drwyddedu. Mae hysbysiad yn parhau mewn grym am dri mis ond gellir ei ymestyn am dri mis arall.\n38. Os yw’r awdurdod yn gwrthod cyhoeddi hysbysiad esemptiad dros dro, rhaid iddo roi rhesymau ysgrifenedig dros ei benderfyniad i’r ymgeisydd a’i hysbysu am ei hawl i apelio i’r tribiwnlys priodol o fewn 28 diwrnod: a.62(6). Nid oes unrhyw bŵer i ymestyn y terfyn amser hwn.\n39. Mae angen trwydded ar gyfer pob HMO, h.y. ni all landlord gael un drwydded sy’n cwmpasu mwy nag un HMO: a.68. Nid yw trwyddedau’n drosglwyddadwy felly pan fo’r HMO yn cael ei werthu, mae’n rhaid i’r landlord newydd wneud cais am drwydded newydd: a.68(6). Gwneir darpariaeth fanwl ar gyfer yr hyn sy’n digwydd ar farwolaeth deiliad drwydded: a.68(7)-(10). Mae’n rhaid cyflwyno cais am drwydded i’r awdurdod a rhaid cydymffurfio ag unrhyw ofynion y gall yr awdurdod eu pennu, gan gynnwys talu ffi. Mae’n rhaid cynnwys gwybodaeth benodedig yn y cais: Licensing and Management of Houses in Multiple Occupation and Other Houses (Miscellaneous Provisions) (England) Regulations 2006/373 reg.7 a Sch.2, neu Reoliadau Trwyddedu a Rheoli Tai Amlfeddiannaeth a Thai Eraill (Darpariaethau Amrywiol) (Cymru) 2006/1715 rheoliad.7 ac Atodlen 2.\n40. Yn benodol, mae’n rhaid i’r cais gynnwys: manylion am y person sy’n rheoli’r HMO a’r person sydd â rheolaeth dros yr HMO; manylion am gynllun yr HMO a’r cyfleusterau a ddarperir; a datganiadau bod dodrefn a chyfarpar nwy yn yr HMO yn bodloni gofynion diogelwch perthnasol.\n41. Mae’n rhaid i’r ffurflen gynnwys cwestiynau hefyd sydd â’r nod o gael gwybodaeth sy’n dangos a yw deiliad arfaethedig y drwydded a’r rheolwr arfaethedig yn "bobl addas a phriodol" (gweler isod). Mae’n rhaid i’r ymgeisydd a deiliad arfaethedig y drwydded (os yn wahanol) lofnodi’r ffurflen, a rhaid cynnwys dau ddatganiad sy’n tystio i wirionedd y cynnwys gyda’r cais. Os yw person yn darparu unrhyw wybodaeth sy’n anwir neu’n gamarweiniol yn fwriadol, neu’n darparu gwybodaeth o’r fath heb boeni a yw’n anwir neu’n gamarweiniol, mae’n cyflawni trosedd: a.238(1).\n42. Cyn rhoi trwydded, rhaid i’r awdurdod fod yn fodlon ynglŷn â phum mater: s.64(3).\n43. Yn gyntaf, mae’n rhaid i’r HMO fod yn rhesymol addas i’w feddiannu gan ddim mwy na nifer penodedig o aelwydydd neu bersonau, neu fod modd ei wneud yn addas drwy osod amodau. (Uchafswm y nifer yw naill ai’r hyn a nodwyd yn y cais neu nifer a bennir gan yr awdurdod.)\n44. Caiff addasrwydd ar gyfer meddiannu ei bennu drwy gyfeirio at safonau a bennir gan reoliadau: Licensing and Management of Houses in Multiple Occupation and Other Houses (Miscellaneous Provisions) (England) Regulations 2006/373 Sch.3, neu Reoliadau Trwyddedu a Rheoli Tai Amlfeddiannaeth a Thai Eraill (Darpariaethau Amrywiol) (Cymru) 2006/1715 Atodlen.3. Mae’r rheoliadau’n fanwl ac yn pennu’r lefel briodol o gyfleusterau, e.e. ar gyfer coginio a golchi, ar gyfer nifer penodol o ddeiliaid.\n45. Yn ail, rhaid i’r deiliad trwydded arfaethedig fod yn "berson addas a phriodol" i fod yn ddeiliad trwydded a’r person mwyaf priodol i ddal y drwydded. Wrth benderfynu ar y mater hwn, mae’n rhaid i awdurdodau ystyried unrhyw dystiolaeth fod y person dan sylw (a.66(2)):\na. wedi cyflawni unrhyw drosedd yn ymwneud â thwyll neu fath arall o anonestrwydd, neu drais neu gyffuriau, neu unrhyw drosedd a restrir yn Atodlen.3 y Sexual Offences Act 2003 (tramgwyddau sydd â gofynion hysbysu’n gysylltiedig â nhw);\nb. wedi gwahaniaethu’n anghyfreithlon ar sail rhyw, lliw, hil, tarddiad ethnig neu genedlaethol neu anabledd mewn cysylltiad â chyflawni unrhyw fusnes;\nc. wedi mynd yn groes i unrhyw ddarpariaeth yn y gyfraith sy’n ymwneud â thai neu landlord a thenant;\nd. wedi gweithredu mewn modd nad yw’n unol ag unrhyw god ymarfer perthnasol a gymeradwywyd ar gyfer rheoli tai amlfeddiannaeth.\n46. Mae’n rhaid i dystiolaeth o unrhyw ymddygiad o’r fath gan berson sy’n gysylltiedig â, neu a fu gynt yn gysylltiedig â, deiliad arfaethedig y drwydded neu’r rheolwr, boed ar sail bersonol, gwaith neu sail arall, gael ei chymryd i ystyriaeth os yw’n ymddangos yn berthnasol i ddangos a yw’r person sy’n cael ei ystyried yn berson addas a phriodol (a.66(3)).\n47. Yn drydydd, y rheolwr arfaethedig fydd naill ai’r person sydd â rheolaeth dros yr HMO neu ei asiant.\n48. Yn bedwerydd, rhaid i reolwr arfaethedig yr HMO fod yn berson addas a phriodol hefyd.\n49. Yn bumed, rhaid i’r trefniadau rheoli arfaethedig ar gyfer yr HMO fod yn foddhaol fel arall. Wrth benderfynu ar y mater hwn, mae’n rhaid i’r awdurdod ystyried (a.66(5), (6)) y canlynol:\na. a yw unrhyw berson y bwriedir iddo ymwneud â’r gwaith o reoli’r HMO yn ddigon cymwys;\nb. a yw unrhyw berson y bwriedir iddo ymwneud â rheoli yn berson addas a phriodol;\nc. a yw unrhyw strwythurau rheoli arfaethedig a threfniadau ariannu’n addas.\n50. Gwneir darpariaeth fanwl ar gyfer y weithdrefn ar gyfer rhoi neu wrthod trwyddedau: Atodlen 5 Rhan 1. Yn benodol, cyn gwneud penderfyniad, mae’n rhaid i’r awdurdod ymgynghori â "phersonau perthnasol", h.y. unrhyw berson arall sydd ag ystâd neu fuddiant yn yr HMO (ac eithrio tenant â les o dair blynedd neu lai ar ôl) neu unrhyw berson arall sydd yn rheoli neu sydd â rheolaeth ar yr HMO. Wrth roi neu wrthod trwydded, mae’n rhaid i’r awdurdod roi gwybod i’r ymgeisydd ac unrhyw berson perthnasol am ei benderfyniad. Mae yna hawl i apelio i’r tribiwnlys priodol o fewn 28 diwrnod, e.e. yn erbyn gwrthodiad neu delerau wedi’u cynnwys yn y drwydded. Mae gan y tribiwnlys priodol y pŵer i ymestyn y terfyn amser pan fydd yn credu bod yna "reswm da".\n51. Mae’n rhaid i drwydded nodi uchafswm nifer y bobl ac aelwydydd a all feddiannu’r HMO: a.64(3), (4). Yn ogystal, rhaid iddi ei gwneud yn ofynnol i ddeiliad y drwydded:\na. ddarparu tystysgrif diogelwch nwy i’r awdurdod o’r archwiliad blynyddol sy’n ofynnol o dan y Gas Safety (Installation and Use) Regulations 1998/2451;\nb. cadw offer trydanol a dodrefn a ddarperir ganddo mewn cyflwr diogel a rhoi datganiad yn cadarnhau eu diogelwch i’r awdurdod ar gais;\nc. gosod larymau mwg a’u cadw mewn cyflwr priodol a rhoi datganiad yn cadarnhau eu diogelwch i’r awdurdod ar gais;\nd. rhoi datganiad ysgrifenedig o’u telerau meddiannaeth i’r preswylwyr.\n52. Yn ogystal, gall awdurdod gynnwys amodau eraill y maent yn eu hystyried yn briodol ar gyfer rheoleiddio’r gwaith o reoli, defnydd a meddiannaeth HMO a’i gyflwr a’i gynnwys: a.67. Mae’r Ddeddf yn darparu’r enghreifftiau canlynol o amodau o’r fath:\na. cyfyngiadau neu waharddiadau ar feddiannaeth neu’r defnydd o rannau penodol o’r HMO;\nb. gofynion ar gyfer cymryd camau rhesymol ac ymarferol i atal neu leihau ymddygiad gwrthgymdeithasol gan ddeiliaid neu eu hymwelwyr;\nc. darpariaethau ar gyfer cyfleusterau a chyfarpar yn yr HMO i fodloni safonau penodedig;\nd. rhwymedigaethau i gadw cyfleusterau ac offer o’r fath mewn cyflwr da ac yn gweithio’n iawn;\ne. terfynau amser ar gyfer cyflawni gwaith atgyweirio o’r fath;\nf. gofyniad i ddeiliad y drwydded neu’r rheolwr i ddilyn cyrsiau hyfforddiant mewn perthynas â’r safonau a all fod wedi’u cynnwys mewn cod ymarfer cymeradwy.\n53. Gall diffyg mewn HMO fod yn berygl Categori 1 neu Gategori 2 o dan HHSRS a gallai’r awdurdod gymryd camau gorfodi yn ei erbyn o dan Pt 1 Housing Act 2004 ond gellid ymdrin ag ef hefyd drwy osod amodau ar y drwydded. Fel rheol dylai awdurdodau ymdrin â pheryglon Categori 1 neu Gategori 2 drwy gamau gorfodi yn hytrach na thrwy osod amodau ar drwydded: a.68.\nHyd, amrywiaeth a dirymiad y drwydded\n54. Daw’r drwydded i rym ar y dyddiad a bennir yn y drwydded ac, oni bai bod deiliad y drwydded yn marw neu fod y drwydded yn cael ei diddymu, bydd yn parhau i fod mewn grym am uchafswm o bum mlynedd: a.68.\n55. Fodd bynnag, gall trwydded gael ei hamrywio neu ei dirymu ar unrhyw adeg. Caiff awdurdod ddiddymu trwydded naill ai gyda chytundeb deiliad y drwydded neu’r dan yr amgylchiadau canlynol (a.70):\na. os yw’r awdurdod yn ystyried bod deiliad y drwydded neu unrhyw berson arall wedi torri un o amodau’r drwydded mewn ffordd ddifrifol neu dorri amod o’r fath dro ar ôl tro\nb. os nad yw’r awdurdod yn ystyried bod deiliad y drwydded yn berson addas a phriodol mwyach;\nc. os yw’r awdurdod yn ystyried nad yw’r gwaith o reoli’r HMO yn cael ei wneud mwyach gan bersonau sydd yn bersonau addas a phriodol;\nd. pan fo HMO yn peidio â bod yn HMO sydd angen ei drwyddedu;\ne. os yw’r awdurdod yn ystyried, pe bai’r drwydded yn dod i ben y byddent, am reswm sy’n ymwneud â’r strwythur rheoli ar gyfer y HMO, yn gwrthod rhoi trwydded newydd i ddeiliad y drwydded ar delerau tebyg i’r drwydded bresennol.\n56. Fel gyda phenderfyniadau trwyddedu, mae darpariaeth fanwl yn llywodraethu’r weithdrefn sydd i’w mabwysiadu cyn y gellir dirymu neu amrywio trwydded: Atodlen 5. Cyn gwneud penderfyniad, rhaid ymgynghori â deiliad y drwydded ac unrhyw berson perthnasol. Mae’n rhaid i’r awdurdod roi rhesymau dros eu penderfyniad ac mae yna hawl i apelio i’r tribiwnlys priodol o fewn 28 diwrnod (gellir ei ymestyn am reswm da).\n57. Os nad yw HMO yn cael ei drwyddedu pan ddylai hynny ddigwydd, mae’r person sydd â rheolaeth dros neu sy’n rheoli’r HMO yn cyflawni trosedd: a.72(1). Ni chyflawnir trosedd os bydd y diffynnydd wedi gwneud cais ac yn disgwyl am drwydded neu hysbysiad esemptiad dros dro neu apêl heb ei datrys ar yr adeg berthnasol. Mae hefyd yn amddiffyniad bod gan y diffynnydd esgus rhesymol. Y gosb ar gyfer y drosedd yw dirwy o hyd at uchafswm o £20,000.\n58. Mae person sydd â rheolaeth dros HMO neu’n ei reoli yn cyflawni trosedd os yw’n caniatáu’n fwriadol i rywun fyw ynddo fel bod y tŷ’n cael ei feddiannu gan fwy o aelwydydd neu bobl nag a ganiateir gan y drwydded: a.72(2). Mae’n amddiffyniad bod gan y diffynnydd esgus rhesymol dros ganiatáu i’r person i feddiannu. Y gosb ar gyfer y drosedd yw dirwy o hyd at uchafswm o £20,000.\n59. Mae methu â chydymffurfio ag amod trwydded yn drosedd: a.72(3). Mae’r drosedd yn cael ei chyflawni gan y person y cyflwynir yr amod iddo (deiliad y drwydded fel arfer). Mae amddiffyniad ar gael os oedd esgus rhesymol dros dorri’r amod. Mae’r drosedd yn ddiannod yn unig a chosbir gyda dirwy nad yw’n uwch na lefel 5 ar y raddfa safonol (£ 5,000 ar hyn o bryd).\nCyfyngiad ar feddiant gan landlord\n60. Mae’r rhan fwyaf o denantiaid tai amlfeddiannaeth yn sicr denantiaid byrddaliol sicr. O dan denantiaeth byrddaliol sicr, mae gan landlord hawl i adennill meddiant ar yr amod ei fod wedi cyflwyno hysbysiad yn unol ag a.21 yr Housing Act 1988, h.y. nid oes rhaid iddo sefydlu rhesymau dros feddiannu. Fodd bynnag, cyn belled bod HMO sydd angen trwydded yn parhau i fod heb drwydded, ni all landlord gyflwyno hysbysiad a.21: s.75. Nid oes dim i atal y denantiaeth rhag cael ei dirwyn i ben drwy ddulliau eraill. Yn unol â hynny, gall landlord adennill meddiant drwy gyflwyno hysbysiad o dan a.8 yr Housing Act 1988 a phrofi unrhyw rai o’r rhesymau dros feddiannu sydd yn Neddf 1988 Atodlen 2.\nGorchmynion ad-dalu rhent yn erbyn landlord\n61. Gall methiant i gael trwydded pan fydd un yn angenrheidiol arwain at wneud "gorchymyn ad-dalu rhent" hefyd. Gwneir gorchymyn o’r fath ar gais i’r tribiwnlys priodol ac efallai y bydd yn ei gwneud yn ofynnol i’r landlord ad-dalu rhent (neu daliadau eraill) i’r meddiannydd, neu, os oedd y meddiannydd yn derbyn budd-dal tai, i ad-dalu’r budd-dal i’r awdurdod lleol. Gall cais gael ei wneud gan yr awdurdod lleol neu gan feddiannydd. Gellir ei wneud yn erbyn y "person priodol", a ddiffinnir fel y person a oedd â hawl i dderbyn taliadau ar ei ran ei hun, h.y. y landlord yn hytrach nag asiant rheoli fel arfer: a.73(10).\n62. Cyn gwneud cais am orchymyn ad-dalu rhent, rhaid i awdurdod gyflwyno hysbysiad o’r achos arfaethedig. Mae hyn yn rhybuddio’r landlord o fwriad yr awdurdod i wneud y cais ac yn gwahodd sylwadau o fewn 28 diwrnod. Mae’n rhaid i’r hysbysiad roi rhesymau dros wneud y cais a rhoi cyfrifiad o’r arian a geisir.\n63. Pan fydd awdurdod yn cyflwyno cais, ni all y tribiwnlys wneud gorchymyn oni bai ei fod wedi’i fodloni ynghylch y tri mater canlynol: a.73(6).\na. Ar unrhyw adeg o fewn y cyfnod o 12 mis sy’n dod i ben ar ddyddiad yr hysbysiad o’r achos arfaethedig, roedd y person priodol wedi cyflawni’r drosedd o fethu â chael trwydded. Fodd bynnag, nid yw’n angenrheidiol iddo fod wedi’i erlyn.\nb. Talwyd budd-dal tai i’r person priodol neu rywun arall. (Nid yw pa un ai y pasiwyd y budd-dal tai ymlaen yn berthnasol ac eithrio i swm yr ad-daliad.)\nc. Rhoddwyd hysbysiad o’r achos arfaethedig gan yr awdurdod ac mae’r awdurdod wedi ystyried unrhyw sylwadau a wnaed mewn ymateb.\n64. Yn amodol ar dri amod, mae’n rhaid i’r tribiwnlys orchymyn i gyfanswm y budd-dal tai a dalwyd yn ystod y cyfnod perthnasol gael ei ad-dalu, os yw’n fodlon bod:\na. mae person wedi derbyn collfarn am fethu â chael trwydded;\nb. talwyd budd-dal tai yn ystod y cyfnod pan oedd y drosedd yn cael ei chyflawni (a.74(2)).\n65. Mae’r tri amod fel a ganlyn:\na. Os yw cyfanswm y swm a dderbyniwyd gan y person priodol yn llai na’r budd-dal tai a dalwyd, e.e. oherwydd nad yw’r tenant neu’r asiant rheoli wedi talu’r budd-dal tai i’r landlord, mae swm yr ad-daliad yn gyfyngedig i’r hyn a dderbyniwyd.\nb. Ni all yr ad-daliad fod yn fwy na’r swm y mae’r tribiwnlys yn fodlon y byddai’n rhesymol i’r person priodol orfod ei ad-dalu, oherwydd amgylchiadau eithriadol.\nc. Ni all y gorchymyn ei gwneud yn ofynnol i ad-dalu swm sy’n daladwy fwy na deuddeng mis cyn dyddiad yr hysbysiad o’r achos arfaethedig.\n66. Fel arall ac yn ychwanegol, swm yr ad-daliad i’r meddiannydd yw’r swm y mae’r tribiwnlys yn ei ystyried yn rhesymol o dan yr amgylchiadau. Wrth ystyried hyn, mae’n rhaid i’r tribiwnlys ystyried:\na. y swm a dalwyd yn ystod y cyfnod pan ymddengys fod trosedd o fethu â chael trwydded yn cael ei chyflawni;\nb. y graddau yr oedd y swm hwnnw yn cynnwys budd-dal tai a dderbyniwyd gan y person priodol mewn gwirionedd;\nc. a yw’r person priodol wedi’i gael yn euog o drosedd o fethu â chael trwydded;\nd. ymddygiad ac amgylchiadau ariannol y person priodol.\n67. Lle bo’r cais yn cael ei wneud gan feddiannydd, rhaid i’r tribiwnlys gael ei fodloni ynglŷn â thri mater. Yn gyntaf, mae’n rhaid i’r person priodol fod naill ai (a) wedi’i ddyfarnu’n euog o drosedd o fethu â chael trwydded; neu (b) rhaid bod yna orchymyn ad-dalu rhent wedi’i gyflwyno eisoes mewn perthynas â budd-dal tai, h.y. mae’r awdurdod eisoes wedi cael gorchymyn ad-dalu rhent yn llwyddiannus. Yn ail, rhaid i’r meddiannydd fod wedi gwneud taliadau i berson sydd â rheolaeth dros yr eiddo neu berson sy’n rheoli’r eiddo yn ystod y cyfnod perthnasol. Yn drydydd, mae’r cais yn cael ei wneud o fewn 12 mis i ddyddiad y gollfarn neu orchymyn cynharach.\n68. Mae swm yr ad-daliad fel y mae ar gais awdurdod, ac eithrio yn sgil ystyriaeth ychwanegol, mae’n rhaid i’r tribiwnlys roi sylw i ymddygiad y meddiannydd: a.74(6). Ni all y gorchymyn ei gwneud yn ofynnol i ad-dalu o swm sy’n daladwy fwy na 12 mis cyn dyddiad y cais: a.74(8). Mae’r broses o adennill rhent gan y landlord yn cael ei lywodraethu gan gynllun Deddf 2004 nid yw’n bosibl i’r erlyniad i wneud cais am orchymyn atafaelu mewn perthynas â’r rhent: Sumal & Sons (Properties) Ltd v Newham LBC  EWCA Crim 1840;  Lloyd's Rep. F.C. 692.\nRheoli gan awdurdod lleol\n69. Mae gorchymyn rheoli yn caniatáu i awdurdod gymryd y cyfrifoldeb o reoli HMO. Gwneir hyn fel arfer am fod yr awdurdod yn ystyried nad oes unrhyw obaith rhesymol o ganiatáu trwydded, a all fod oherwydd nad oes modd dod o hyd i ddeiliad trwydded priodol. Effaith gyffredinol gorchymyn rheoli yw bod yr awdurdod yn cymryd meddiant o’r eiddo, er nad yw’n cael unrhyw fudd cyfreithiol ynddo. Mae gorchmynion o’r fath yn brin yn ymarferol ac ni chânt eu hystyried yma.\nSafonau rheoli HMO\n70. Caiff Rheoliadau Rheoli eu cyhoeddi i sicrhau bod y person sy’n rheoli’r HMO yn cadw at safonau rheoli priodol: a.234. Ar gyfer pob HMO ac eithrio blociau o fflatiau a addaswyd, mae’r rheoliadau rheoli i’w gweld yn y Management of Houses in Multiple Occupation (England) Regulations 2006/372 a Rheoliadau Rheoli Tai Amlfeddiannaeth (Cymru) 2006/1713.\n71. Mae Rheoliadau Rheoli yn fanwl ond, yn gyffredinol, maent yn ei gwneud yn ofynnol i reolwr y tŷ:\na. ddarparu manylion cyswllt i’r holl breswylwyr ac arddangos y rhain yn y tŷ;\nb. cymryd camau diogelwch (gan gynnwys diogelwch tân);\nc. cynnal y cyflenwad dŵr a chyfleusterau carthffosiaeth;\nd. cyflenwi a chynnal a chadw’r cyflenwad nwy a thrydan, gan gynnwys sicrhau bod cyfarpar yn cael ei brofi, a bod tystysgrifau’n cael eu darparu i’r awdurdod tai lleol ar gais;\ne. cynnal a chadw rhannau cyffredin, gosodion, ffitiadau a chyfarpar;\nf. cynnal llety byw;\ng. darparu cyfleusterau gwaredu gwastraff.\n72. Mae dyletswyddau tebyg yn cael eu gosod ar berson sy’n rheoli eiddo sy’n HMO oherwydd ei fod yn floc fflatiau a addaswyd: Licensing and Management of Houses in Multiple Occupation (Additional Provisions) (England) Regulations 2007/1903 neu Reoliadau Trwyddedu a Rheoli Tai Amlfeddiannaeth (Darpariaethau Ychwanegol) (Cymru) 2007/3229. Dim ond i rannau o’r HMO y byddai’n rhesymol disgwyl i ddeiliad y drwydded arfer rheolaeth drostynt y mae dyletswydd y rheolwr yn ymestyn: rheoliad 3.\n73. Gosodir dyletswyddau ar y rhai sy’n byw yn y tŷ er mwyn sicrhau y gall y rheolwr gyflawni’r gofynion hyn yn effeithiol. Mae methu â chydymffurfio â rheoliad heb esgus rhesymol yn drosedd y gellir ei chosbi drwy ddirwy nad yw’n uwch na lefel 5 ar y raddfa safonol (£5,000 ar hyn o bryd): a.234(3).\n74. Mae trwydded ar gyfer HMO yn nodi lefel a ganiateir o feddiannaeth: a.64. Mewn perthynas â HMOs didrwydded, gall awdurdodau gyflwyno hysbysiadau gorlenwi i reoleiddio lefel y feddiannaeth. Gall awdurdod gyflwyno hysbysiad mewn perthynas â HMO y mae’n ymddangos iddynt ei fod yn darparu ar gyfer, neu ei fod yn debygol o ddarparu ar gyfer, nifer gormodol o bobl: a.139. Mae’n rhaid i’r hysbysiad bennu’r uchafswm sydd i gysgu ym mhob ystafell yn y tŷ amlfeddiannaeth. Gall yr hysbysiad ddatgan hefyd bod rhai ystafelloedd yn anaddas i’w defnyddio fel ystafelloedd gwely. Gall yr uchafswm a nodir fod yn gysylltiedig ag oedran. Gall r hysbysiad gael ei gyflwyno i un neu fwy o "bersonau perthnasol". Mae’n rhaid i’r hysbysiad gynnwys un o ddau ddosbarth arall o waharddiad: gostyngiad ar unwaith neu ostyngiad naturiol.\n75. Yn achos gostyngiad ar unwaith, ni chaiff y person sy’n derbyn yr hysbysiad wneud y canlynol:\na. caniatáu i ystafell gael ei meddiannu heblaw yn unol â’r hysbysiad;\nb. caniatáu i gymaint o bobl i fyw yn y tŷ nes ei bod yn amhosibl iddynt fyw heb fynd yn groes i’r hysbysiad, neu heb gysgu mewn rhannau o’r tŷ nad ydynt yn ystafelloedd, neu heb i ddau berson o’r naill ryw a’r llall a hwythau dros 10 oed, nad ydynt yn byw gyda’i gilydd fel gŵr a gwraig, orfod cysgu yn yr un ystafell.\n76. Yn achos gostyngiad naturiol, ni chaiff y person sy’n derbyn yr hysbysiad wneud y canlynol:\na. caniatáu i ystafell gael ei meddiannu gan breswylydd newydd, ac eithrio yn unol â’r hysbysiad;\nb. caniatáu i breswylydd newydd feddiannu unrhyw ran o’r fangre os nad yw’n bosibl gwneud hynny heb fynd yn groes i’r hysbysiad, neu heb gysgu mewn rhannau o’r tŷ nad ydynt yn ystafelloedd, neu heb i ddau berson o’r naill ryw a’r llall a hwythau dros 10 oed, nad ydynt yn byw gyda’i gilydd fel gŵr a gwraig, orfod cysgu yn yr un ystafell.\n77. O leiaf saith niwrnod cyn cyflwyno hysbysiad gorlenwi, mae’n rhaid i’r awdurdod hysbysu pob person perthnasol am ei fwriad i gyflwyno’r hysbysiad. Ar yr un pryd, mae’n rhaid i’r awdurdod geisio sicrhau bod pob meddiannydd yn cael gwybod am ei fwriad hefyd.\n78. Gall person a dramgwyddir gan hysbysiad gorlenwi, e.e. landlord neu feddiannydd, apelio i’r tribiwnlys priodol o fewn 21 diwrnod i gyflwyno’r hysbysiad: a.143. Effaith apêl yw atal gweithrediad yr hysbysiad hyd nes y ceir canlyniad. Gall yr hysbysiad gael ei ddirymu neu ei amrywio gan yr awdurdod ar unrhyw adeg ar gais unrhyw berson perthnasol: a.144. Gellir apelio i’r tribiwnlys priodol ynghylch achos o wrthod dirymu neu amrywio hefyd - o fewn 21 diwrnod.\n79. Mae torri amodau hysbysiad yn drosedd (a.139(7)), a gosbir drwy ddirwy ar y raddfa safonol 4 (£2,500 ar hyn o bryd). Mae’n amddiffyniad bod gan y person esgus rhesymol dros fynd yn groes i’r hysbysiad.\n80. Codau ymarfer: Gall codau ymarfer gael eu cyhoeddi sy’n pennu’r safonau ymddygiad ac ymarfer sydd i’w dilyn mewn perthynas â rheoli tai amlfeddiannaeth, gan gynnwys HMOs eithriedig: a.233. Nid yw methu â chydymffurfio â darpariaeth mewn cod ynddo’i hun yn golygu bod person yn agored i achos sifil neu droseddol, ond gall cod fod yn berthnasol mewn nifer o amgylchiadau, e.e. mae methiant i gydymffurfio â darpariaeth mewn cod yn berthnasol i benderfynu a yw deiliad arfaethedig y drwydded yn berson addas a phriodol. Mae’r unig godau ymarfer sydd wedi’u cyhoeddi yn ymwneud â llety i fyfyrwyr mewn neuaddau preswyl ac adeiladau prifysgol eraill yn unig.\nArden Chambers 1\n10 Gor 2015


Newyddion - Kathmandu, brand dillad awyr agored, yn cyhoeddi prosiect mapio cylchol\nMae'r brand dillad awyr agored o Seland Newydd, Kathmandu, wedi partneru â The Renewal Workshop, un o brif ddarparwyr datrysiadau cylchol, i gychwyn prosiect mapio cylchol ar gyfer darparu rhaglenni adnewyddu ac ail-fasnachu i'w gwsmeriaid yn y dyfodol. Mae'r brand hefyd wedi annog busnesau ffasiwn ledled Awstralasia i ymuno â nhw i leihau gwastraff tecstilau.\n“Rydyn ni wrth ein boddau o fod yn bartner gyda'r Gweithdy Adnewyddu i weithio gyda'n gilydd i wneud ein rhan i leihau gwastraff tecstilau, ac i fod y cyntaf o lawer o fusnesau yn Awstralia a Seland Newydd, gobeithio, i weithio tuag at gylcholdeb. Mae’r bartneriaeth hon yn gam cyntaf sylweddol tuag at gyflawni ein nod cynaliadwyedd 2025 o integreiddio penaethiaid economi gylchol i’n gweithrediadau busnes, ”meddai Reuben Casey, Prif Swyddog Gweithredol, Kathmandu, yn ôl adroddiadau cyfryngau Awstralia.\n“Fel busnes sy’n dibynnu ar bartneriaid brand cydweithredol a blaengar yn ogystal ag ymrwymiad cryf a rennir i gynaliadwyedd, ni allwn feddwl am well partner na Kathmandu i archwilio potensial arferion cylchol trwy ein proses Mapio Cylchlythyr,” meddai Nicole Bassett , cyd-sylfaenydd, Y Gweithdy Adnewyddu.\nY bartneriaeth yw'r gyntaf o'i bath a ffurfiwyd i fynd i'r afael â gwastraff tecstilau yn rhanbarth Awstralasia.


Help wrth roi biniau allan ar gyfer casgliadau - Powys\nHelp wrth roi biniau allan ar gyfer casgliadau\nOs ydych yn byw ar ben eich hunan a'ch bod yn anabl, efallai y byddwch yn gymwys i gael help i roi eich biniau allan yn barod ar gyfer casglliadau. Casgliad a chymorth (assisted collection) yw'r enw am hyn.\nByddwn ond yn gallu helpu os nad oes neb yn byw gyda chi a all roi eich biniau a blychau ailgylchu allan ar gyfer casgliadau.\nNi fyddwch yn gymwys os ydych yn byw ar ddiwedd lôn hir neu ffordd breifat neu os bydd eich biniau'n cael eu casglu o fan casglu cymunedol.\nOs ydych yn poeni y byddwch yn cael anhawster gyda hyn, ond nad ydych yn gymwys am help, gellir prynu trolïau o amrywiol siopau neu fannau gwerthu.\nOs oes gennych Fathodyn Glas, byddwch yn barod i gyflwyno rhif eich bathodyn a chyfeiriad yr awdurdod â'i gyflwynodd i chi. Os nad oes gennych fathodyn glas, gallwch barhau i ofyn am y cynllun casgliad a chymorth.\nByddwn yn gwirio eich manylion ar eich ffurflen gais a byddwn yn ymweld â'ch eiddo i wirio'r mynediad at eich biniau. Nid oes rhaid i chi fod yn bresennol ar gyfer yr archwiliad hwn. Yn dilyn hyn, byddwn yn anfon neges e-bost neu neges destun atoch i ddweud wrthych chi a yw eich cais wedi cael ei gymeradwyo ai peidio.\nMae'r gwasanaeth yn cael ei fonitro ac efallai y byddwn yn cysylltu â chi dros y ffôn neu e-bost i gadarnhau a ydych dal i fod angen y gwasanaeth a'ch bod yn parhau i fod yn gymwys i'w dderbyn. Rhowch wybod i ni am unrhyw newidiadau yn eich amgylchiadau a all effeithio ar eich gallu i fod yn gymwys.\nGwneud Cais am Gasgliad â Chymorth Gwneud Cais am Gasgliad â Chymorth\nCael bin, sach neu flwch newydd


Abertawe - Telerau ac amodau Pasbort i Hamdden\nYdych chi'n gymwys ar gyfer Pasbort i Hamdden?\nBeth gallaf ei ddefnyddio fel prawf i ymaelodi â PIH?\nLluniau Pasbort i Hamdden\nOs bydd deiliad cerdyn Pasbort i Hamdden yn colli neu'n difrodi ei gerdyn, neu os bydd ei gerdyn wedi'i ddwyn, gall wneud cais am gerdyn arall cyn belled â bod ei amgylchiadau yr un peth drwy ffonio'r swyddfa Pasbort i Hamdden a passporttoleisure@abertawe.gov.uk. Codir ffi ymgeisio am gerdyn arall. Bydd gan y cerdyn newydd yr un dyddiad dod i ben â'r cerdyn gwreiddiol.\nDiweddarwyd y dudalen ddiwethaf 10.25 01.04.2020


Sengl gynta’ Patryma – Y Selar\nY Selar Postiwyd ar 18 Mawrth 2020\nSengl gynta’ Patryma\nBydd grŵp newydd o ardal Caernarfon yn rhyddhau eu sengl gyntaf ddydd Gwener yma, 20 Mawrth.\nPatryma ydy enw’r grŵp, ac mae ambell un o’r aelodau’n debygol o fod yn gyfarwydd i ffans o gerddoriaeth Gymraeg gyfoes.\nBand pedwar aelod ydy Patryma ac ymysg yr aelodau mae’r basydd Calvin Thomas, gynt o Derwyddon Dr Gonzo a CaStLeS, a’r drymiwr Rhys Evans sydd hefyd yn aelod o I Fight Lions. Aelodau eraill y grŵp ydy’r canwr Siôn Foulkes a’r gitarydd Daniel McGuigan.\nMae Patryma yn disgrifio eu hunain fel ‘band roc amgen’. Ffurfiodd y band wrth i Siôn a Dan ddechrau ysgrifennu caneuon ar gyfrifiadur yn nhŷ Dan.\nDan oedd yn gyfrifol am recordio darnau’n gitars a bas, tra fod Siôn yn gyfrifol am y dryms a’r canu.\nCân am genhedlaeth\nWrth siarad gyda’r Selar, eglurodd y prif ganwr sut aethant ati i ffurfio Patryma.\n“Unwaith i ni sortio set byw, dyma ni’n mynd ati i chwilio am drymar a bassist” eglurodd Siôn Faulkes.\n“Dwi’n nabod Rhys ac wedi bod mewn bandia efo fo o’r blaen ac ro’n i’n gwbod y bysa fo’n siwtio’r band. Daeth Calvin i ymuno wrth iddo fo siarad efo Dan a dod i deall bod ni’n edrych i sgwennu yr un fath o fiwsig.”\nEnw sengl gyntaf y grŵp ydy ‘Disgyn’, ac fe’i recordiwyd yn Orange Studios, Penmaenmawr, gyda’r cynhyrchydd Russ Hayes.\n“’Disgyn’ oedd y gân gyntaf i ni sgwennu, ac mae’r lyrics yn sôn am ein cenhedlaeth ni a sut mae’n gallu teimlo bod ni’n sownd yn yr un fan a ddim yn gallu symud ymlaen i gamau nesa bywyd – fel prynu tai” eglura’r canwr, Siôn Faulks.\n“Oddwn i a fy mhartner yn ffendio’n hunain yn yr un sefyllfa a llawer o’n ffrindia ni lle oedda ni’n byw adra neu’n gorfod rhentu ac yn stryglo i safio deposit am dŷ lle bysa’n rhieni ni wedi prynu tai ers blynyddoedd.”\nMae’r sengl yn cael ei rhyddhau’n ddigidol ar yr holl lwyfannau digidol arferol, ac yn ôl y grŵp maen nhw’n gobeithio rhyddhau ail sengl tua mis Ebrill neu Mai, a dechrau gigio ddechrau’r haf.\nCategorïau: NewyddionTagiau: Patryma\nCofnod Blaenorol Cofnod blaenorol:Rhyddhau sengl Yr Eira, ac albwm i ddod\nCofnod Nesaf Cyfle cyntaf i glywed: ‘Hel Sibrydion’ gan Lewys


Rydyn ni'n meddwl beth mae cwsmeriaid yn ei feddwl, brys y brys i weithredu er budd safle egwyddor cwsmer, gan ganiatáu ar gyfer gwell ansawdd, costau prosesu is, mae prisiau'n fwy rhesymol, enillodd y gefnogaeth a'r cadarnhad i Gynhyrchion i'r cwsmeriaid newydd a hen, Clampiau Boss, Clamp Pibell Deuol, Ffitiadau Pibell Metel Du, Rydym yn croesawu cwsmeriaid, cymdeithasau busnes a ffrindiau o bob rhan o'r byd i gysylltu â ni a cheisio cydweithrediad er budd y ddwy ochr. Rydym yn parhau i wella a pherffeithio ein heitemau a'n hatgyweirio. Ar yr un pryd, rydym yn perfformio'n weithredol i wneud ymchwil a chynnydd ar gyfer Cynhyrchion. Mae'r ansawdd gorau a gwreiddiol ar gyfer darnau sbâr yn ffactor pwysicaf ar gyfer cludo. Efallai y byddwn yn cadw at gyflenwi rhannau gwreiddiol ac o ansawdd da hyd yn oed ychydig o elw a enillir. Bydd Duw yn ein bendithio i wneud busnes caredigrwydd am byth.\nManylion 1. Ffitiadau clampiau pibell haearn y gellir eu mesur Mae ein cynnyrch yn cael ei gynhyrchu yn unol â gofynion EN-GJMB-300-6 gyda chryfder tynnol min 300 N / mm2 a elongation min 6%. Yn unigol mae'r cryfder tynnol go iawn yn uwch na 300, gall cyrraedd i 330 ac efallai y bydd yr elongation yn cyrraedd i 8%. Hynny yw, mae ein deunydd rhwng EN-GJMB-300-6 ac EN-GJMB-330-8. 2. Defnydd: Ffitiadau clampiau pibell haearn hydrin a ddefnyddir i gysylltu tiwbiau dur, diff ...\nMae gan nipples dur carbon faint manwl gywir, ymddygiad mecanyddol gwell a thynn, ac fe'u defnyddir yn helaeth mewn diwydiannau ynni adeiladu, prosesu a saernïo. Rydym yn darparu ystod gynhwysfawr o Nipple Dur Carbon. Ac mae'n cael ei gynhyrchu gan dîm technegol gan ddefnyddio dur carbon gradd uchel a pheiriannau ymlaen llaw yn dechnolegol.\nMae gan offer trwsio pibell ddur carbon faint manwl gywir, gwell ymddygiad mecanyddol a thynn, ac fe'u defnyddir yn helaeth mewn diwydiannau ynni adeiladu, prosesu a saernïo. Rydym yn darparu ystod gynhwysfawr o Nipple Dur Carbon. Ac mae'n cael ei gynhyrchu gan dîm technegol gan ddefnyddio dur carbon gradd uchel a pheiriannau ymlaen llaw yn dechnolegol.\nTrosglwyddo aer cywasgedig, cysylltu offer niwmatig a systemau niwmatig, systemau dŵr yn y diwydiant, mewn safleoedd adeiladu, amaethyddiaeth a garddwriaeth.\nDau Clamp Pibell Bollt, Cyswllt Cyflym Pibell Dur Di-staen, Clampiau Gwyn, Ffitiadau Pibell A Cyplyddion, Ffitiadau Pibell Alwminiwm, Cysylltydd Pibell Llinell Awyr, Cysylltydd Pibell Aer Gwryw, Castings Haearn Du, Dur Di-staen Lleihau Nipple, Ffitiadau Pibell Galfanedig,\nMath Europen Cyplu Pibell Aer, Cyplysu Pibell Aer, Nipples a Ffitiadau Dur Di-staen, Nipples Dur Di-staen, Nipples Pibellau Dur Di-staen, Cyplysu Pibell Aer,